Kymmeniä lentoyhtiöitä on kaatunut maailmalla - Miten pitkään Finnairin rahat riittävät? Näin vastaa Topi Manner | Uusi Suomi\nKymmeniä lentoyhtiöitä on kaatunut maailmalla - Miten pitkään Finnairin rahat riittävät? Näin vastaa Topi Manner\nEtenkin Yhdysvalloissa kilpailevat lentoyhtiöt ovat palanneet vauhdilla liikenteeseen nopean rokotustahdin ansiosta. Finnairin toimitusjohtaja arvioi, millaista epäsuhtaa globaalille toimialalle voi koitua.\nTurvattu. Finnair on lisännyt korona-aikana rahoitustaan ja samalla vähentänyt kulujaan miljardimittaluokassa. Kassa kestää lentämisen hiljaiseloa tarvittaessa vielä pitkälti yli vuoden, sanoo toimitusjohtaja Topi Manner.Kuva: JOEL MAISALMI\nLentoyhtiö Finnairia omistavien piensijoittajien määrä on kohonnut korona-aikana moninkertaiseksi. Reilu vuosi sitten yhtiöllä oli alle 30 000 omistajaa, kun maaliskuun lopussa määrä oli jo lähes 98 800.\nTaaleri Capitalin toimitusjohtaja Vesa Heikkilä arvioi, että Finnairin nopea nousu todelliseksi kansanosakkeeksi johtuu useasta tekijästä. Hänen mukaansa Suomessa on ensinnäkin perinteisesti ostettu paljon osakkeita, joiden yksikköhinnat ovat laskeneet selvästi. Finnairin kurssi romahti viime vuonna tuntuvasti koronakriisin ja sitä seuranneen mittavan osakeannin vuoksi, ja osakkeen hinta on jäänyt alle euroon.\n”Tartuntatilanne ei millään tavalla perustele tätä” - Finnair: Matkailun avaaminen EU:n ulkopuolelle vasta syksyllä on liian myöhään\nSuomalaiset ovat ”valmiita lähtemään välittömästi”, kun matkustaminen vapautuu – Aurinkomatkat haluaa matkustuskiellot pois, kun joka kolmas on rokotettu\nHeikkilän mukaan osakkeen ”niin sanotusti halpa” yksikköhinta luo monille oletuksen siitä, että kurssi myös nousisi takaisin ylös jossakin vaiheessa. Finnairin tapauksessa osakekurssiin ovat vaikuttaneet merkittävästi pandemia- ja rokotustilanteen kehitys sekä matkustamisen rajoitukset Suomessa ja Euroopassa.\nManner: Finnair on nyt pitkän aikavälin sijoituskohde\nFinnairin toimitusjohtaja Topi Manner totesi Finnairin olevan nyt pitkän aikavälin sijoituskohde. Hänen mukaansa myös Finnairin osingon palauttamisessa kestää ”vielä jonkin aikaa”, sillä lentoliikenne on elpynyt hitaasti.\n”Finnair on tällä hetkellä pitkän aikavälin sijoituskohde, mutta toimialalla tapahtuu tällä hetkellä todella paljon rakenteellista muutosta, ja sitä tapahtuu myös Finnairissa. Finnairin ansaintalogiikka muuttuu osin, Finnairin kustannusrakenne muuttuu hyvin merkittävästi tulevaisuuteen, ja jos uskoo siihen, että matkustaminen ja lentoliikenteen volyymit palautuvat, Finnairin tuloslaskelma tulee myös näyttämään erilaiselta”, Manner toteaa.\nManner korostaa, että vaikka Finnairin tilanne on vaikea, yhtiö on koonnut uutta rahoitusta korona-aikana yli 2,2 miljardin euron edestä. Lisäksi yhtiö kertoi aiemmin karsineensa kuluja 1,5 miljardilla eurolla.\n”Finnairin likviditeetti riittää, vaikka lentäisimme hyvin vähän tai emme ollenkaan, vielä pitkälti yli vuodeksi”, Manner toteaa yhtiön kassatilanteesta.\nYhtiöitä kaatunut, USA:ssa kotimaan lennot rullaavat jo\nVesa Heikkilä huomauttaa, että lentoyhtiöitä on maailmalla kaatunut tai joutunut uudelleenjärjestelyiden kohteeksi kymmeniä, Suomessa tunnetuimpana Norwegian. Useat valtiot ovat lisäksi joutuneet tukemaan kansallisia lentoyhtiöitään suurilla tukisummilla, mitä Ryanairin kaltaiset halpalentoyhtiöt ovat kritisoineet kilpailua vääristäväksi.\n”Jonkinlainen uusjako tulee varmasti, ja ehkä lentoyhtiöiden määrä vähenee niin, että nähdään yhä isompia yhtiöitä”, Heikkilä sanoo.\nYhdysvalloissa koronarokotukset ovat edenneet hyvin nopeasti, ja maassa on saatu käynnistettyä alkuvuoden kuluessa kotimaan suuren markkinan lentoliikennettä, kun Euroopassa lennot ovat vielä pitkälti jäissä.\n”Tällä hetkellä USA:ssa on palautunut kotimaaliikenne, joka on aivan valtava lentomarkkina. Kansainvälistä liikennettä siellä ei ole juuri aukaistu, eli toistaiseksi markkina-asema kansainvälisessä liikenteessä ei ole muuttunut juuri millään tavalla. Etumatka, jonka Yhdysvallat saa rokottamisessa, tarkoittaa, että lentoyhtiöiden taloudellinen toipuminen on nopeampaa ja investointikyky tulevina vuosina parempi. Sillä voi olla pidemmän aikavälin merkityksiä kilpailutilanteeseen”, Manner sanoo.


Lippuja Monterereyn ja Carmelin kokopäiväretki | Ticmate.fi\nEtusivu San Francisco Sightseeing Monterereyn ja Carmelin kokopäiväretki\nMonterereyn ja Carmelin kokopäiväretki\nHinta/henkilö alkaen € 140.40\nPäiväretki alkaa matkaamalla etelään kuuluisalla Pacific Coast Highwayllä, California Highway 1:llä. Aloitamme Montereyn kuuluisalta Cannery Row'lta, jossa on mahdollisuus vierailla liikkeissä ja nauttia raikas lounas merenantimista. Kiertoajelu jatkuu rannikkoa pitkin pieneen kauniiseen kaupunkiin Pacific Groveen, joka on matkan varrella 17 Mile Driveen. Tämä kuuluisa tie kulkee upeiden kotien ja lumoavan rantaviivan tuntumassa, lähellä vihreitä maailmankuuluja golfkenttiä ja montereynsypressimetsää, joka on viimeinen jäljellä oleva metsä tätä harvinaista puulajia. Vierailemme myös Steinbeckin Cannery Row'lla Montereyssä. Täällä sinulla on aikaa vierailla myös Monterey Bayn akvaariossa.\nKiertoajelun viimeinen kohde on Pebble Beach Village. Lumoavaan Carme-by.the-Sea -kaupunkiin saavuttua on vapaata aikaa vierailla putiikeissa Ocean Avenuella tai kävellä valkohiekkaisella rannalla. Jos meillä on aikaa ja löytyy kiinnostusta, voimme vierailla myös historiallisessa Carmel Mission -kirkossa. Tällä kierroksella on myös mahdolliset lyhyet pysähdykset Half Moon Bayssä tai Santa Cruzissa. Palaamme takaisin San Franciscoon Piilaakson kautta, joka tunnetaan myös maailman high tech -pääkaupunkina.\nRetken kohokohtiin lukeutuu:\n- Santa Cruz - ranta- ja surffauskaupunki*\n- Monterey - kaupungin historiallinen keskusta, Cannery Row, maailmankuulu Monetery Bay Aquarium, Fisherman's Wharf\n- 17 Mile Drive** - Lone Cypress (yksinäinen sypressi) ja Pebble Beach Golf -kenttä\n- Carmel-by-the-sea - putiikkeja ja ravintoloita\n* Kun tieolosuhteet sallivat\n** Suljettu ammattilaisgolfkilpailuiden ja Concurs d'Elegance aikaan\n- E-lippu lähetetään sähköpostiisi pian varauksen vahvistuksen jälkeen. Sinun tulee vain printata lippusi ja tuoda se mukanasi retken alkaessa City Sightseeing-toimistoon, joka sijaitsee osoitteessa 2800 Leavenworth Street (Beach Street ja Jefferson Street välissä).\n- Tämän retken hintaan sisältyy ilmainen nouto hotelleista, jotka ovat keskustan tai Fisherman's Wharfin lähellä. Varauksen vahvistamisen jälkeen 48 tunnin sisällä saat voucherin/e-lipun, jossa näkyy noutoaikasi.\n- Lasten lippuja on saatavilla 5-11-vuotiaille lapsille. Alle 5-vuotiaat lapset pääsevät retkelle ilmaiseksi yhdessä maksavan aikuisen kanssa.\n- Huomioithan, että min. 6 henkilöä tulee osallistua retkelle, jotta retki toteutuu.\n- Huomioithan, että retken reitti ja osa pysähdyspaikoista saattaa vaihdella riippuen keli- ja liikenneolosuhteista.\nVaraa liput näytökseen Monterereyn ja Carmelin kokopäiväretki\nRetki sisältää vierailun Montereyssä ja Carmelissä.\nNoutoaika hotellista on klo 8.00-9.00 välillä.\nHotellikuljetus on saatavilla keskustan ja Fisherman's Wharf alueiden hotelleihin.\n2. San Franciscon Madame Tussauds


ID 2337704. Muut varaosat auton varaosat\nvolkswagen kupla LisätiedotMyydään iso kasa Kuplien alkuperäisosia, suurin osa erittäin hyvässä kunnossa. kysy hinta erikseen viestillä tai sähköpostilla. Voi myös soittaa. Myynnissä myös kokonaiset kuplat 1969 ja 1966 moottoreineen. Seassa saattaa olla myös muiden museoautojen osia. Kysy mitä tarvitset, kuvia ei saanut lisättyä niin paljon niin tässä ei näy kun murto osa osista mitä meillä on!\nMaksutapa: Tilisiirto, KäteinenToimitustapa: Nouto, MuutToimitusehdot: Nouto tai sopimuksen mukaan kuljetus Uusimaalle.\nSoita: 10 € volkswagen kupla Nettivaraosa ID 2337704 Hakutulokset


KOKEMÄEN KAUPUNGIN YMPÄRISTÖNSUOJELUMÄÄRÄYKSET - PDF\nDownload "KOKEMÄEN KAUPUNGIN YMPÄRISTÖNSUOJELUMÄÄRÄYKSET"\n1 KOKEMÄEN KAUPUNGIN YMPÄRISTÖNSUOJELUMÄÄRÄYKSET Hyväksytty kaupunginvaltuustossa Voimaantulo I YLEISET MÄÄRÄYKSET 1 Tavoite Ympäristönsuojelumääräysten tavoitteena on paikalliset olosuhteet huomioon ottaen ehkäistä ympäristön pilaantumista sekä poistaa ja vähentää pilaantumisesta aiheutuvia haittoja siten kuin ympäristönsuojelulain (86/2000) 1 luvussa on esitetty. 2 Määräysten antaminen ja valvonta Kokemäen kaupunginvaltuusto on antanut nämä ympäristönsuojelumääräykset ympäristönsuojelulain 19 :n perusteella. Määräyksien noudattamista valvoo ympäristönsuojelulain 21 :n mukaisesti kunnan ympäristönsuojeluviranomainen, jona Kokemäen kaupungissa toimii ympäristölautakunta. 3 Määräysten soveltaminen ja suhde muihin määräyksiin Määräykset ovat voimassa koko kaupungin alueella, ellei muualla näissä määräyksissä toisin säädetä. Määräykset eivät koske ympäristönsuojelulain mukaan luvanvaraista toimintaa taikka lain 61, 62 tai 78 :n mukaista ilmoituksenvaraista toimintaa, joiden osalta ympäristön pilaantumisen ehkäisyä ja torjuntaa koskevat määräykset annetaan ympäristöluvassa tai ilmoituksen perusteella tehtävässä päätöksessä. Määräykset eivät koske myöskään puolustusvoimien toimintaa taikka toimintaa, jonka ympäristönsuojeluvaatimuksista säädetään valtioneuvoston asetuksessa ja joka rekisteröidään ympäristönsuojelun tietojärjestelmään. Talousjätevesien käsittelyä koskevien määräysten osalta näissä määräyksissä noudatetaan ympäristönsuojelulain luvun 3a mukaisia määritelmiä. 4 Paikalliset olosuhteet Kokemäen kaupungissa paikalliset olosuhteet ja alueet, joilla ympäristön pilaantumisen ehkäiseminen, poistaminen ja vähentäminen edellyttävät tarkennettuja yleisiä määräyksiä ovat seuraavat: - pohjavesialue; tärkeä tai yhdyskunnan vedenhankintaan soveltuva (I tai II luokan) pohjavesialue. Aluerajaukset liitekartoilla. - rantavyöhyke; jokeen, järveen, lampeen tai vastaavaan vesistöön rajoittuva maa-alue, joka ulottuu 100 metrin etäisyydelle keskivedenkorkeuden mukaisesta rantaviivasta mitattuna. - taajamat ja tiiviit kyläalueet, joita ei ole vielä viemäröity ja joilla on pieni tonttikoko (alle 0,5 ha) sovelletaan myös tiukempia puhdistustehovaatimuksia. 5 Talousjätevesien käsittely viemäriverkostojen ulkopuolella Talousjätevesien käsittelyjärjestelmän huolloista ja säiliöiden tyhjennyksistä on pidettävä kirjaa, joka on pyydettäessä esitettävä valvontaviranomaiselle. Tarvittaessa kiinteistön haltijan tulee luotettaviin mittauksiin perustuen osoittaa talousjätevedenkäsittelyjärjestelmän puhdistusteho.\n2 2 SUOSITUS: Talousjätevesien käsittelyjärjestelmän, kuivakäymälän sekä puhdistettujen talousjätevesien purkupaikan sijoittamisessa kiinteistöllä suositellaan noudatettavaksi seuraavia vähimmäis- suojaetäisyyksiä: - talousvesikaivo ja lähde metriä (maastosta, maaperästä ja pohjaveden virtaussuunnasta riippuen) - vesistö 20 metriä - tie tai rakennuspaikan raja 5 metriä - suojakerros pohjavesitason yläpuolella - maasuodattamossa 0,25 metriä - maaimeyttämössä 1 metri Kuivakäymälä suositellaan lisäksi sijoitettavan vähintään 5 metrin etäisyydelle vesilain tarkoittamasta ojasta tai norosta. 6 Määräykset pohjavesialueilla Talousjätevesien johtaminen pohjavesialueilla Talousjätevesien imeyttäminen maahan näiden määräysten 4 :n mukaisilla pohjavesialueilla on kielletty pohjaveden pilaantumisen ehkäisemiseksi. Kaikki talousjätevedet on johdettava jätevesiviemäriin tai mikäli se ei ole mahdollista, tiiviiseen umpisäiliöön tai tiiviissä käsittelyjärjestelmässä talousjätevesien käsittelystä viemäriverkostojen ulkopuolisilla alueilla annetun asetuksen (209/2011) 3 :n mukaisten käsittelyvaatimusten jälkeen puhdistettuna tiiviissä putkessa pohjavesialueen ulkopuolelle. Ympäristölautakunta voi yksittäistapauksessa hakemuksesta myöntää poikkeuksen 1 momentissa esitettyihin talousjätevesien käsittelyvaatimuksiin, mikäli niiden toteuttamista on teknisesti tai muutoin erityisestä syystä pidettävä kohtuuttomana. Poikkeuksen myöntämisen edellytyksenä on että suunnitelmin on osoitettu, ettei jätevesien käsittelystä ja johtamisesta aiheudu pohjaveden pilaantumista. Lannan levitys pohjavesialueilla Kuivalannan levitys pohjavesialueelle on sallittu vain pohjaveden varsinaisen muodostusalueen ulkopuolella ja korkeintaan sellaisina määrinä kuin kasvin ravintotarve edellyttää ja ainoastaan, jos se ei aiheuta pohjaveden pilaantumisvaaraa. Maalämpökaivojärjestelmien asentaminen pohjavesialueilla Maalämpökaivojärjestelmien asentaminen pohjavesialueella aiheuttaa niin suuren riskin, että niiden rakentaminen on kielletty pohjaveden varsinaisella muodostumisalueella ja sallittua sen ulkopuolella ainoastaan, jos voidaan varmistua siitä, ettei se aiheuta pohjaveden pilaantumisvaaraa. 7 Talousjätevesien johtaminen rantavyöhykkeillä Näiden määräysten 4 :n mukaisilla rantavyöhykkeillä tulee talousjäteveden käsittelyjärjestelmän avulla vähentää ympäristöön joutuvaa kuormitusta verrattuna käsittelemättömän talousjäteveden kuormitukseen seuraavasti: - orgaaninen aines (BHK7) 90 % - kokonaisfosfori 85 % - kokonaistyppi 40 %\n3 3 Puhdistettua talousjätevettä ei saa johtaa suoraan vesistöön, vaan se tulee imeyttää maahan tai johtaa avo-ojaan 5 :ssä suosituksena esitettyjä vähimmäissuojaetäisyyksiä soveltaen. Talousjäteveden käsittelyjärjestelmää ja kuivakäymälää ei saa sijoittaa niin lähelle rantaa, että vesistön tulviessa veden on mahdollista nousta käsittelyalueelle saakka. 8 Ajoneuvojen, veneiden, koneiden ja vastaavien laitteiden pesu ja huolto Ajoneuvojen, veneiden, koneiden ja vastaavien laitteiden ammattimainen tai muu vastaava usein toistuva peseminen on sallittu ainoastaan tähän tarkoitukseen rakennetulla pesupaikalla, josta vedet johdetaan hiekan- ja öljynerotuskaivon kautta jätevesiviemäriin. Ajoneuvoja, veneitä, koneita ja vastaavia laitteita kuten maa- ja metsätalouden koneita ja laitteita satunnaisesti muilla kuin hiilivetyliuottimia sisältävillä pesuaineilla pestäessä pesuvedet voidaan imeyttää myös maaperään tai johtaa sadevesiviemäriin edellyttäen, ettei siitä aiheudu ympäristön pilaantumista. Ajoneuvojen, veneiden, koneiden ja vastaavien laitteiden pesu ja huolto on kielletty katu- ja tiealueilla ja muilla yleisessä käytössä olevilla alueilla. Näiden määräysten 4 :n mukaisella rantavyöhykkeellä olevalla kiinteistöllä ajoneuvojen, veneiden, koneiden ja vastaavien laitteiden pesussa syntyviä jätevesiä ei saa johtaa suoraan vesistöön. 3 LUKU JÄTTEET JA KEMIKAALIT 9 Jätteiden ja kemikaalien käsittely Kiinteistön jätehuollon järjestämistä koskevat yksityiskohtaiset määräykset annetaan Kokemäen kaupungin yleisissä jätehuoltomääräyksissä. Ympäristölle vaarallisten kemikaalien ja vaarallisten jätteiden, kuten esimerkiksi öljyjen, maalien, torjunta-aineiden ja liuottimien varastointi ja säilytys tulee järjestää kiinteistöllä siten, että niiden pääsy maaperään, pohjaveteen tai muuhun ympäristöön on estetty. Glykolin tai muun myrkylliseksi luokitellun aineen käyttö maalämpöratkaisun lämmönkeruunesteenä näiden määräysten 4 :n mukaisella pohjavesialueella on kielletty. 10 Ainesten sijoittaminen maahan tai maaperään Maanrakentamisessa voidaan käyttää jätemateriaalia, joka on tekniseltä kelpoisuudeltaan ja ympäristövaikutuksiltaan tarkoitukseen soveltuvaa. Sijoittamisessa tulee noudattaa jätelain (1072/1993) ja ympäristönsuojelulain vaatimuksia. Maanrakentamisessa hyödynnettävä betonijäte ei saa sisältää betoniterästä eikä betoniin kuulumattomia ympäristölle tai terveydelle haitallisia aineita, ja sen on koostuttava halkaisijaltaan enintään 150 mm:n kokoisista kappaleista. Maanrakentamisessa hyödynnettävä tiilijäte ei saa sisältää laastia lukuun ottamatta tiileen kuulumattomia ympäristölle tai terveydelle haitallisia aineita.\n4 4 Jätemateriaalin sijoittaminen maaperään on kielletty näiden määräysten 4 :n mukaisilla pohjavesialueilla. 11 Ilmoittaminen ainesten sijoittamisesta maaperään Kiinteistön haltijan on annettava kirjallisesti tieto ympäristötoimistolle 10 :ssä tarkoitettujen ainesten sijoittamisesta maaperään, ellei sijoittaminen edellytä ympäristölupaa tai muuta säädettyä ilmoitusta. Tieto on annettava vähintään 14 vrk ennen sijoittamista. 12 Polttoneste- ja kemikaalisäiliöiden sijoittaminen Näiden määräysten 4 :n mukaisilla pohjavesialueilla kiinteistöjen polttoneste- ja kemikaalisäiliöt on sijoitettava maan päälle tiiviisiin suoja-altaisiin tai säiliöiden on oltava vuodonilmaisujärjestelmällä varustettuja kaksoisvaippasäiliöitä. Suojaaltaan tilavuuden tulee olla vähintään yhtä suuri kuin siihen sijoitettavan säiliön tilavuus. Säiliöt on varustettava ylitäytön estolaittein. Kiinteistön haltijan tai omistajan, alueen käyttäjän, toiminnan harjoittajan tai järjestäjän on pyydettäessä annettava kunnan ympäristönsuojeluviranomaiselle valvontaa varten tarpeelliset tiedot kiinteistöllä sijaitsevista polttoneste- ja kemikaalisäiliöistä putkistoineen, niiden kunnosta ja tarkastuksista sekä uusien säiliöiden asentamisesta ja vanhojen säiliöiden poistosta. 13 Käytöstä poistettavan polttoneste- ja kemikaalisäiliön käsittely Kiinteistön haltija tai omistaja on velvollinen huolehtimaan siitä, että kiinteistöllä sijaitsevat maanpäälliset ja maanalaiset polttoneste- ja kemikaalisäiliöt sekä niiden putkistot poistetaan kiinteistöltä, kun niitä ei enää käytetä. Samalla tulee säiliöt puhdistaa asianmukaisesti ja tarkastaa mahdolliset vuodot. Säiliöiden vuodoista tulee välittömästi ilmoittaa pelastus- ja ympäristönsuojeluviranomaisille öljyvahinkojen torjuntalain (1673/2009) ja ympäristönsuojelulain mukaisesti. Ympäristölautakunta voi yksittäistapauksessa hakemuksesta myöntää poikkeuksen velvollisuudesta poistaa käytöstä poistettu polttoneste- tai kemikaalisäiliö maaperästä, mikäli poistaminen on teknisesti hyvin vaikeaa tai siitä aiheutuu vahinkoa muulle omaisuudelle. Poikkeuksen myöntäminen edellyttää myös, ettei säiliön maahan jättämisestä aiheudu pohjaveden tai maaperän pilaantumisvaaraa. 4 LUKU PÖLYN TORJUNTA 14 Kulkuväylien ja pihojen kunnossapito- ja puhtaanapitotyöt Kulkuväylien ja muiden alueiden kunnossapito- ja puhtaanapitotyön aiheuttama pölyäminen on taajamassa estettävä esimerkiksi kostuttamalla tarvittaessa kunnossapidettävät väylät ja muut alueet. Kulkuväyliltä ja muilta alueilta poistettu hiekoitushiekka tulee varastoida niin, että siitä ei aiheudu haittaa ympäristölle. Lehtipuhaltimien ja vastaavien pölyä levittävien käsikäyttöisten laitteiden käyttö hiekoitushiekan poistamiseen on kielletty. Hiekoitushiekan huuhteleminen viemäriin on kielletty.\n5 5 15 Rakennus- ja purkutyöt Rakennus- ja purkutyöt on tehtävä siten, että pölyhaitat ovat kaikissa olosuhteissa mahdollisimman vähäisiä. Rakennustyömailla on ajoväylät ja siirrettävä maa-aines pidettävä mahdollisimman pölyämättöminä. Myös rakennustyömaiden välittömässä vaikutuspiirissä olevat katualueet on pidettävä mahdollisimman puhtaina työmaalta kulkeutuvasta maa- ja muusta aineksesta. Kuljetettaessa pölyäviä kuormia rakennustyömaan ulkopuolelle on kuormien oltava peitettyjä tai kasteltuja. 5 LUKU MELUN TORJUNTA 16 Ilmoitus- ja tiedotusvelvollisuus erityisen häiritsevää melua tai tärinää aiheuttavasta toiminnasta sekä poikkeukset ilmoitusvelvollisuudesta Erityisen häiritsevää melua tai tärinää aiheuttavasta tilapäisestä toiminnasta ja tapahtumista tulee tehdä ympäristönsuojelulain 60 :n mukainen kirjallinen ilmoitus Kokemäen kaupungin ympäristötoimistoon viimeistään 30 vuorokautta ennen toiminnan aloittamista. Ilmoitusta ei tarvitse tehdä seuraavista toiminnoista: 1. Ilotulitusnäytöksestä, jos se toteutetaan klo välisenä aikana, tai kun se tapahtuu uudenvuodenyönä, mikäli näytös päättyy klo mennessä. 2. Lentonäytöksestä tai tilapäisestä yleisölennätyksestä. 3. Äänenvahvistimien tilapäisestä käytöstä esim puhetilaisuuksissa päivisin 4. Tavanomaisista rakennus- ja purkutöistä, jotka suoritetaan siten, että meluisimmat työvaiheet, joissa käytetään esimerkiksi moottorisahaa, iskuvasaraa, sirkkeliä tai kulmahiomakonetta, ja jotka tehdään arkisin (ma-pe) klo välisenä aikana työnkeston ollessa enintään (5) työpäivää. Vaikka ilmoitusta ei edellytettäisikään, on toiminnanharjoittajan kuitenkin tiedotettava työmaan vaikutuspiirissä oleville naapurikiinteistöjen haltijoille meluhaittaa aiheuttavan työn laadusta, sen kestosta sekä työmaan vastaava yhteyshenkilö. 17 Yleisötilaisuuksien meluntorjunta Yleisötilaisuuksien ja muiden tilapäisten tapahtumien järjestäjien tulee ennakkoon huolehtia siitä, että äänentoistolaitteiden suuntaus ja äänentoistovahvistimien säädöt on toteutettu siten, että niiden käyttö häiritsee lähiasukkaita mahdollisimman vähän. Tarvittaessa on käytettävä melun leviämisen ehkäisemiseksi suojarakenteita. 18 Äänentoistolaitteiden käyttö ulkotiloissa Äänentoistolaitteiden jatkuva käyttö ulkotiloissa yöaikaan klo sekä päiväaikaan sairaalan, vanhainkodin, päiväkodin tai muun vastaavan laitoksen välittömässä läheisyydessä on kielletty.\n6 6 19 Erityisen häiritsevää melua aiheuttavien koneiden, laitteiden ja työvaiheiden rajoittaminen Erityisen häiritsevää melua aiheuttavien koneiden ja laitteiden, kuten esimerkiksi iskuvasaran, sirkkelin, kulmahiomakoneen, lehtipuhaltimen, ruohonleikkurin tai moottorisahan käyttäminen sekä häiritsevää melua aiheuttavien toimintojen suorittaminen on kielletty yöaikaan klo Erityisen häiritsevää melua aiheuttavien koneiden ja laitteiden käyttö on rajoitettava mahdollisimman vähäiseksi. Määräyksen aikarajoitus ei koske: 1. maa- ja metsätalouselinkeinon harjoittamisen vuoksi välttämätöntä tilapäistä ja lyhytaikaista häiritsevää melua aiheuttavaa toimintaa, kuten huolto- ja kunnossapitotyötä ja esimerkiksi leikkuupuimurin, heinän-/viljakuivurin tai sadetuslaitteen käyttöä, ja 2. liikenneväylien sekä yhdyskuntateknisten laitteiden kunnossapitotyötä, mikäli työn suorittamista on liikenneturvallisuuden, liikenteen sujuvuuden tai muusta perustellusta syystä pidettävä välttämättömänä. 3. Jäteastioiden tyhjennys tulee kuitenkin suorittaa klo välisenä aikana. 6 LUKU MUUT MÄÄRÄYKSET 20 Yleinen velvollisuus antaa valvontaa varten tarpeellisia tietoja Kiinteistön haltijan tai omistajan, alueen käyttäjän, toiminnanharjoittajan tai tilaisuuden järjestäjän on pyydettäessä annettava kunnan valvontaviranomaiselle valvontaa varten tarpeelliset tiedot ympäristön pilaantumisen vaaraa aiheuttavasta toiminnasta sekä toimenpiteistä, laitteista ja suunnitelmista, joilla on tarkoituksena ehkäistä ja torjua ympäristön pilaantumista siten kuin näissä määräyksissä erikseen säädetään. 21 Seuraamukset ympäristönsuojelumääräysten rikkomisesta tai laiminlyönnistä Ympäristönsuojelumääräysten rikkomisen tai laiminlyönnin seuraamuksista ja pakkokeinoista säädetään ympäristönsuojelulain 13 luvussa ja 15 luvun 116 :ssä. 22 Ympäristönsuojelumääräysten voimaantulo Nämä ympäristönsuojelumääräykset tulevat voimaan 1. päivänä huhtikuuta Näillä ympäristönsuojelumääräyksillä kumotaan voimaan tulleet ympäristönsuojelumääräykset.\n7 7 KOKEMÄEN KAUPUNGIN YMPÄRISTÖNSUOJELUMÄÄRÄYSTEN PERUSTELUT Johdanto Maaliskuun 1. päivänä 2000 voimaan tulleen ympäristönsuojelulain (86/2000) mukaan kunnilla on mahdollisuus antaa ympäristönsuojelulain täytäntöön panemiseksi tarpeellisia paikallisista olosuhteista johtuvia, kuntaa tai sen osaa koskevia yleisiä määräyksiä, jotka koskevat muuta kuin ympäristönsuojelulain nojalla luvanvaraista toimintaa tai 61, 62 tai 78 :n mukaan ilmoitusvelvollista toimintaa. Ympäristönsuojelumääräysten tavoitteena on paikalliset olosuhteet huomioon ottaen ehkäistä ympäristön hajapäästöluonteista pilaantumista sekä poistaa ja vähentää pilaantumisesta aiheutuvia haittoja. Kunnan ympäristönsuojelumääräykset perustuvat ympäristönsuojelulain tai sen nojalla annettujen säännösten konkretisointiin. Ympäristönsuojelulaissa on lueteltu ne asiat, joista kunnallisia ympäristönsuojelumääräyksiä voidaan antaa. Määräykset täydentävät osaltaan lakia ja sen nojalla annettuja asetuksia. Ympäristönsuojelumääräykset ovat ympäristönsuojelulain mukainen ohjauskeino. Ympäristönsuojelumääräyksiä vastaavia kunnallisia säädöksiä ovat jätehuoltomääräykset ja rakennusjärjestys. Lisäksi järjestyslaissa on joitakin ympäristönsuojelua sivuavia määräyksiä ja myös kaavamääräykset voivat koskea ympäristönsuojelua. Ympäristönsuojelumääräykset on valmisteltu niin, ettei ristiriitaisuuksia eri kunnallisten määräysten suhteen ole. 1 LUKU YLEISET MÄÄRÄYKSET Tavoite Ympäristönsuojelumääräysten yleinen tavoite on ympäristön pilaantumisen ehkäiseminen sekä pilaantumisesta aiheutuvien haittojen poistaminen ja vähentäminen. Perusteena ovat paikalliset olosuhteet. Lisäksi ympäristönsuojelumääräyksillä konkretisoidaan ympäristönsuojelulain säännöksiä. Määräysten antaminen ja valvonta Ympäristönsuojelulain 19 antaa kunnanvaltuustolle mahdollisuuden antaa ympäristönsuojelulain täytäntöön panemiseksi tarpeellisia paikallisista olosuhteista johtuvia, kuntaa tai sen osaa koskevia yleisiä määräyksiä. Ympäristönsuojelulain 21 :n 1 momentin mukaan kunnalle kuuluvista ympäristönsuojelulain mukaisista lupa- ja valvontatehtävistä huolehtii kuntien ympäristönsuojelun hallinnosta annetun lain (64/1986) mukainen kunnan ympäristönsuojeluviranomainen. Viimeksi mainitun lain 5 :n 1 momentin mukaan ympäristönsuojeluviranomaisen tehtävät hoitaa kunnan määräämä toimielin. Kokemäellä kaupunginvaltuuston määräämänä Kokemäen ympäristölautakunta. Määräysten soveltaminen\n8 8 Ympäristönsuojelumääräykset ovat voimassa koko kaupungin alueella ja velvoittavat sekä yksityisiä kansalaisia että toiminnanharjoittajia. Lisäksi on annettu joitakin vain 4 :ssä mainittuja erityisalueita koskevia määräyksiä. Määräykset koskevat muuta kuin ympäristönsuojelulain mukaan luvanvaraista tai ilmoitusvelvollista toimintaa, joiden osalta ympäristön pilaantumisen ehkäisyä ja torjuntaa koskevat määräykset annetaan ko. luvassa tai ilmoituksen johdosta tehtävässä päätöksessä. Määräyksiä ei myöskään aseteta toiminnalle, jonka ympäristönsuojeluvaatimuksista säädetään valtioneuvoston asetuksessa ja joka rekisteröidään ympäristönsuojelun tietojärjestelmään. Määräykset voivat kohdistua vain rajattuihin toimintoihin, eikä niillä näin ollen voida säädellä esimerkiksi tieliikenteestä aiheutuvia meluhaittoja. Viemäriverkostojen ulkopuolisilla alueilla sijaitseville kiinteistöille on ympäristönsuojelumääräyksissä annettu määräyksiä talousjätevesien käsittelystä. Määräyksissä käytetyt määritelmät perustuvat talousjätevesien käsittelystä viemäriverkostojen ulkopuolisilla alueilla annettuun asetukseen (209/2011). Paikalliset olosuhteet Pohjavesialueiden pilaantumisriskin vuoksi annetaan määräyksiä vesistöjen ja pohjaveden suojelusta sekä jätteistä ja kemikaaleista tärkeillä pohjavesialueilla. Pohjavesialueita koskevat kartat ovat määräysten liitteenä. Rantavyöhykkeeksi on toisessa kohdassa määritelty 100 metrin levyinen vyöhyke keskivedenkorkeuden mukaisesta rantaviivasta rantaan päin. Määrittely perustuu arvioon toimintojen mahdollisista ympäristövaikutuksista vesistöön. Rantavyöhykkeille on annettu erityismääräyksiä vesistöjen suojelemiseksi. 2 LUKU VESISTÖJEN JA POHJAVEDEN SUOJELU Ympäristönsuojelulain 27 b :ssä on säädetty jätevesien yleinen puhdistamisvelvollisuus. Ympäristönsuojelulain 27 b :n 2 momentin mukaan muut kuin vesikäymälän jätevedet voidaan johtaa puhdistamatta maahan silloin, kun niiden määrä on vähäinen eikä niistä aiheudu ympäristön pilaantumisen vaaraa. Lähtökohtana ympäristönsuojelumääräyksiä annettaessa on, että rakennuksen ollessa kantoveden varassa jätevesimäärä on niin pieni, ettei erityistä jätevesien käsittelyä tarvita. Vesihuoltolain (119/2001) 10 :n mukaan vesihuoltolaitoksen toiminta-alueella olevan kiinteistön on liityttävä jätevesiviemäriin. Talousjätevesien käsittelyä viemäriverkostojen ulkopuolisilla alueilla koskee valtioneuvoston asetus 209/2011 (myöhemmin hajajätevesiasetus). Asetus tuli voimaan Asetus antaa yhtenäiset vähimmäisvaatimukset jätevesien puhdistustasolle kaikilla hajaasutusalueilla, jotka eivät kuulu viemäriverkon piiriin. Puhdistuksen vähimmäisvaatimustaso on orgaanisen aineen osalta vähintään 80 %, kokonaisfosforin osalta vähintään 70 % ja kokonaistypen osalta vähintään 30 % verrattuna haja-asutuksen kuormitusluvun avulla määritettyyn käsittelemättömän jäteveden kuormitukseen.\n9 9 Kunnan ympäristönsuojelumääräyksillä voidaan puhdistustasoa aluekohtaisesti tiukentaa pilaantumiselle herkillä alueilla kuten pohjavesi ja ranta-alueilla. Pilaantumiselle herkille alueille hajajätevesiasetus määrittelee ohjeellisen puhdistustason, jonka tulisi vähentää ympäristöön aiheutuvaa kuormitusta orgaanisen aineen osalta vähintään 90 %, kokonaisfosforin osalta vähintään 85 % ja kokonaistypen osalta vähintään 40 % verrattuna haja-asutuksen kuormitusluvun avulla määritettyyn käsittelemättömän jäteveden kuormitukseen. Talousjätevesien käsittely viemäriverkostojen ulkopuolella Pykälän 1 momentti täsmentää hajajätevesiasetuksen kiinteistöille antamia kirjanpitovaatimuksia. Valvonta edellyttää huoltotoimenpiteiden kirjaamista ja kirjanpidon säilyttämistä. Ympäristönsuojelulain 5 :n mukainen selvilläolovelvollisuus koskee kaikkia ympäristön pilaantumisen vaaraa aiheuttavia toiminnanharjoittajia. Lisäksi saman lain 84 :n 1 momentin kohdan 4 mukaan valvontaviranomainen voi määrätä toiminnanharjoittajan riittävässä määrin selvittämään toiminnan ympäristövaikutukset, jos on perusteltua aihetta epäillä sen aiheuttavan ympäristön pilaantumista. Ympäristönsuojelumääräysten 5 :n 2 momentissa mainittu vaatimus perustuu em. lainkohtiin. Ympäristöhallinto on ohjeistanut miten mittaukset suoritetaan ja jätevesien ympäristökuormitus arvioidaan. Jätevesien käsittelyjärjestelmän, kuivakäymälän sekä puhdistettujen jätevesien purkupaikan sijoittamista koskevat vähimmäissuojaetäisyydet on annettu suosituksina. Suositukset mahdollistavat kiinteistökohtaisten olosuhteiden huomioon ottamisen ja sen, että suunnitelmissa voidaan perustellusti poiketa ohjeellisista suojaetäisyyksistä. Suositellut vähimmäissuojaetäisyydet perustuvat yleisesti käytössä oleviin metrimääriin. Etäisyyssuositukset ovat ensisijaisesti vesiensuojelullisia sekä terveydensuojelullisia ja toisaalta niillä voidaan ehkäistä muuta ympäristönsuojelulain 3 :n 1 momentissa määriteltyä pilaantumista, kuten esimerkiksi mahdollisia hajuhaittoja. Talousjätevesien johtaminen pohjavesialueilla Toiminta, josta aiheutuu pohjaveden pilaantumisen vaaraa, on ympäristönsuojelulain 8 :n mukaisen pohjaveden pilaamiskiellon vastaista. Pohjaveden pilaamiskiellon vuoksi talousjätevesien käsittelylle pohjavesialueella on annettu pykälän 1 momentissa muita alueita tiukemmat määräykset. Pohjavesialueilla ei hyväksytä maahanimeyttämön rakentamista. Jos jätevesiä ei voida johtaa jätevesiviemäriin, ne voidaan vaihtoehtoisesti johtaa tiiviiseen umpisäiliöön, josta ne kuljetetaan edelleen asianmukaiseen ympäristöluvanvaraiseen vastaanottopaikkaan. Jos jätevesi pohjavesialueilla käsitellään muulla tavoin, puhdistustason on vastattava hajajätevesiasetuksessa jätevesien puhdistukselle asetettuja vähimmäisvaatimuksia ja jätevesijärjestelmän on oltava tiivis pohjaveden pilaantumisvaaran ehkäisemiseksi. Samasta syystä puhdistettu jätevesi on johdettava pohjavesialueen ulkopuolelle niin, että se ei imeydy maahan. Momentin 2 mukaan ympäristölautakunta voi myöntää yksittäistapauksissa poikkeuksen 1 momentissa mainittuihin käsittelyvaatimuksiin, jos jätevesien käsittely muodos-\n10 10 tuu teknisestä ja/tai muusta erityisestä syystä kohtuuttomaksi kiinteistön haltijalle tai omistajalle. Mahdolliset poikkeushakemukset tullaan käsittelemään aina tapauskohtaisesti ja kohtuuttomuuden arvioinnissa otetaan huomioon mm. kiinteistön sijainti sekä syntyvien talousjätevesien määrä ja laatu. Talousjätevesien johtaminen rantavyöhykkeillä Ympäristönsuojelulain 3 :n 1 momentissa määritellyn pilaantumisen ehkäisemiseksi on talousjätevesien käsittelylle rantavyöhykkeillä perusteltua antaa hajajätevesiasetuksen 4 :n mukaiset puhdistusvaatimukset. Kun talousjätevedet puhdistetaan ympäristönsuojelumääräysten edellyttämällä tavalla suosituksena esitettyjä vähimmäissuojaetäisyyksiä soveltaen, ei ojaan johtamisen tai maahan imeyttämisen voida katsoa aiheuttavan ympäristönsuojelulain 3 :n 1 momentissa määriteltyä pilaantumista. 5 :ssä edellytettyjen vähimmäissuojaetäisyyksien lisäksi vesistöjen pilaantumista ehkäisevissä määräyksissä on tarpeen säädellä jätevesien käsittelyjärjestelmän ja kuivakäymälän sijaintia suhteessa normaalivedenpinnan korkeuteen. Järjestelmät tulee sijoittaa siten, että veden tulvakorkeudenkin aikana ne toimivat normaalisti, ja että tulvavesien kulkeutuminen niihin estyy. Ajoneuvojen, veneiden, koneiden ja vastaavien laitteiden pesu ja huolto Autojen pesuvedet ovat jätevesiä, jotka on käsiteltävä kuten muutkin jätevedet. Pestäessä autoja liuottimia sisältävillä tai muilla pesuaineilla voi etenkin suurien jätevesimäärien johtamisesta maastoon tai sadevesiverkostoon aiheutua ympäristön pilaantumista. Vaikkei liuottimia tai muita pesuaineita käytettäisikään, ammattimaisessa tai muussa usein toistuvassa pesussa jätevesimäärät ovat suuria. Viemäriverkoston toiminnan kannalta on tarpeen, että jätevedet esikäsitellään ennen viemäriin johtamista öljyn- ja hiekanerotuskaivoissa. Poikkeuksena ovat määräyksen 2 momentissa mainitut jätevedet, jotka syntyvät pestäessä autoja satunnaisesti pelkällä vedellä tai miedoilla pesuaineilla. Tällöin vesi sisältää pääsääntöisesti vain vähäisiä määriä epäpuhtauksia. Vesiä maaperään imeytettäessä tai maastoon johdettaessa on kuitenkin aina pidettävä huoli siitä, ettei aiheuteta ympäristön pilaantumista. Satunnaisella pesulla tarkoitetaan kotitalouden tai vastaavan kuten maa- ja metsätaloudenharjoittajan omassa käytössä olevien ajoneuvojen, veneiden, koneiden ja vastaavien laitteiden pesua. Ajoneuvojen, veneiden, koneiden ja vastaavien laitteiden pesusta voi aiheutua ympäristön pilaantumista, kuten esimerkiksi yleisen viihtyvyyden ja alueen virkistyskäyttöön soveltumisen vähentymistä. Määräyksen 3 momentissa kielletään ajoneuvojen pesu ja huolto yleisillä, muilla kuin tähän tarkoitukseen erikseen varatuilla alueilla. Rantavyöhykkeellä sijaitsevilta pesupaikoilta pesuaineita sisältävät vedet saattavat joutua suoraan vesistöön. Vesien pilaantumisen estämiseksi määräyksen 4 momentissa kielletään pesuvesien johtaminen puhdistamattomina suoraan vesistöön.\n11 11 3 LUKU JÄTTEET JA KEMIKAALIT Jätteiden ja kemikaalien käsittely Säännöksen määräyksillä pyritään ehkäisemään jätteiden käsittelystä ja kemikaalien varastoinnista aiheutuvia haittoja, jotka ilmenevät ympäristön, kuten maaperän ja pohjaveden, pilaantumisena. Ainesten sijoittaminen maahan tai maaperään Maanrakentamiseen soveltuvien jätemateriaalien käytöllä voidaan korvata esimerkiksi luonnon kiviainesta. Jätteiden laajamittainen sijoittaminen maaperään edellyttää voimassa olevaa ympäristölupaa. Määräys koskeekin sellaista eräiden vaarattomien jätteiden melko vähäistä hyödyntämistä, johon ei tarvita ympäristölupaa, ja mitä ei myöskään koske valtioneuvoston asetus eräiden jätteiden hyödyntämisestä maarakentamisessa (591/2006). Maaperään sijoitettavan jätemateriaalin tulee olla maarakentamiseen teknisesti sopivaa eikä siitä saa aiheutua maaperän pilaantumista. Jotta jätemateriaalin käyttö maanrakentamisessa täyttää jätelain ja ympäristönsuojelulain vaatimukset, tulee jätteestä olla poistettuna ympäristölle tai terveydelle haitalliset materiaalit. Sopivaa materiaalia on ainakin tiettyyn enimmäiskappalekokoon murskattu betoni, josta samalla poistuu valtaosa betoniteräksestä, ja joka ei sisällä käytön aikana siihen imeytyneitä terveydelle tai ympäristölle haitallisia aineita sekä puhdas tiilijäte, joka ei laastia lukuun ottamatta sisällä muita aineita. Murskattaessa betonijäte 150 mm palakokoon, voidaan betonin sisältämä teräs poistaa, ja varmistua betonin käyttökelpoisuudesta. Betoniterästä sisältävän betonijätteen sijoittamista maaperään ei voida hyväksyä, koska raudoista voi olla haittaa alueen myöhemmälle käytölle eikä betoniterästä voida pitää teknisesti maarakennuskäyttöön soveltuvana materiaalina. Metallijätteiden sijoittamista maahan ei voida myöskään hyväksyä metallijätteen hyötykäyttötavaksi. Pohjavesialueilla tapahtuvaan jätteiden hyödyntämiseen maanrakentamisessa tulee hakea ympäristönsuojelulain mukainen lupa, jolloin varmistetaan, ettei jätteen sijoittamisesta aiheudu pohjaveden pilaantumisen vaaraa. Ilmoittaminen ainesten sijoittamisesta maaperään Jätteiden hyödyntämisestä maanrakentamisessa tulee ilmoittaa valvontaviranomaiselle valvonnan toteuttamiseksi. Mikäli on tarpeen, voi ympäristölautakunta antaa ympäristönsuojelulain 84 tai 85 :n nojalla määräyksiä lain vastaisuuden poistamiseksi tai pilaantumisen ehkäisemiseksi. Polttoneste- ja kemikaalisäiliöiden sijoittaminen Määräysten 12 koskee kaikkien polttoneste- ja kemikaalisäiliöiden sijoittamista ja sillä täydennetään olemassa olevaa normistoa. Öljylämmityslaitteistojen yleisestä lainsäädännöstä vastaa kauppa- ja teollisuusministeriö (KTM) ja säädösten noudattamista valvoo kansallisella tasolla Turvallisuus- ja kemikaalivirasto (Tukes) sekä paikallisella tasolla pelastusviranomainen.\n12 12 Tärkeällä pohjavesialueella on maaperän ja pohjaveden pilaantumisen ehkäisemiseksi noudatettava erityistä varovaisuutta. Säiliöiden huoltoon ja kunnossapitoon on kiinnitettävä erityistä huomiota, joten niille on asetettu tiukempia teknisiä vaatimuksia. Käyttämällä maanpäälisiä säiliöitä voidaan mahdolliset vuodot havaita paremmin ja näin ollen vähentää pohjaveden pilaantumisen vaaraa. Sijoittamalla säiliö suojaaltaaseen voidaan estää polttoaineen tai muun kemikaalin pääsy maaperään esimerkiksi onnettomuustilanteissa. Kaksivaippaisella säiliöllä voidaan vähentää mahdollisia sisäisestä tai ulkoisesta rasituksesta aiheutuvia vuototilanteita. Käytöstä poistettavan polttoneste- ja kemikaalisäiliön käsittely Vanhoja käytöstä poistettuja polttoneste- ja kemikaalisäiliöitä putkistoineen pidetään jätteenä, johon sovelletaan jätelain säännöksiä. Jätteestä aiheutuvan ympäristön pilaantumisen ehkäisemisestä säädetään lisäksi ympäristönsuojelulaissa. Säiliöiden jättäminen maahan ei täytä jätelain vaatimuksia jätteen käsittelystä. Poistamalla säiliöt estetään huonokuntoisista vanhoista säiliöistä aiheutuva maaperän ja pohjaveden pilaantumisen vaara. Lisäksi maaperä vanhojen säiliöiden ympärillä voi olla pilaantunut vuotojen seurauksena ja edellyttää puhdistamista. Vanhat polttoneste- ja kemikaalisäiliöt voivat sijaita maaperässä sellaisessa paikassa, että niitä on teknisesti hyvin vaikea poistaa. Poistamisesta voi tällöin aiheutua esimerkiksi vahinkoa muulle omaisuudelle, jolloin poistamisvelvollisuus saattaa muodostua kohtuuttomaksi. Poikkeusta säiliön poistamisvelvollisuudesta voi määräyksen 2 momentin mukaan hakea ympäristölautakunnalta määräyksessä mainitulla perusteella. Ympäristölautakunta harkitsee poikkeuksen myöntämistä tapauskohtaisesti. 4 LUKU PÖLYN TORJUNTA Ilmassa leijuva pöly lisää astmaoireita, karkeajakoinen pöly ärsyttää silmiä, ja pienet hengitettävät hiukkaset pääsevät keuhkorakkuloihin saakka. Allergisille ja astmaa sairastaville hiukkaset ovat erityisen kiusallisia. Pölyä aiheuttavat muun muassa liikenne sekä erilaiset huolto- ja kunnossapitotyöt. Yksi pölyn aiheuttaja on hiekoitushiekka, jonka kerääminen talteen talven jälkeen on tärkeää. Kulkuväylien ja pihojen kunnossapito- ja puhtaanapitotyöt Katupöly sisältää hiekkaa, nastarenkaiden ja hiekoitushiekan asfaltista hiomaa kiviainesta, nastoista ja renkaista irronnutta metallia ja kumia sekä energiantuotannon ja autojen pakokaasuista kaduille laskeutuneita myrkyllisiä yhdisteitä kuten polyaromaattisia hiilivetyjä (PAH). Määräyksen 1 momentin mukaisella puhdistettavan alueen kostuttamista koskevalla määräyksellä pyritään estämään muun muassa keväisen koneellisen katuhiekan poistamisen aiheuttamaa ilmanlaadun heikkenemistä. Lehtipuhaltimien käytön kieltäminen hiekoitushiekan poistamisessa on tarpeen niiden aiheuttaman runsaan pölyämisen takia. Lehtipuhallin on tarkoitettu lehtien poistamiseen.\n13 13 Maanrakennus, talonrakennus ja erilaiset purkutyöt ovat merkittäviä pölyhaittojen aiheuttajia. Suurten kohteiden purkutöiden pölyhaitat ovat verrattavissa kivenmurskauksen aiheuttamiin haittoihin. Määräyksen 1 ja 2 momentissa annetaan rakennus- ja purkutöistä vastaaville velvoite käyttää mahdollisimman tehokkaita kastelukeinoja pölyhaittojen ehkäisemiseksi. 5 LUKU MELUN TORJUNTA Melu on yksi yleisimpiä ja merkittävimpiä elinympäristön laatua ja viihtyisyyttä heikentäviä tekijöitä Melu on ääntä, jonka ihminen kokee epämiellyttävänä tai häiritsevänä tai joka on muulla tavoin ihmisen terveydelle vahingollista taikka hänen muulle hyvinvoinnilleen haitallista. Melu vaikuttaa monella tavalla kielteisesti ihmisen terveyteen ja hyvinvointiin. Melu voi häiritä tai vaikeuttaa työskentelyä, lepoa ja nukkumista. Ilmoitus- ja tiedotusvelvollisuus erityisen häiritsevää melua tai tärinää aiheuttavasta toiminnasta sekä poikkeukset ilmoitusvelvollisuudesta Ympäristönsuojelulain 60 :n mukaan ilmoitus tilapäisistä melua aiheuttavista töistä ja tapahtumista on tehtävä kunnan ympäristönsuojeluviranomaiselle viimeistään 30 vuorokautta ennen tapahtumaa tai työn aloittamista. Ympäristönsuojelulaissa säädetty ilmoitusvelvollisuus on määräyksissä selventämässä meluntorjunnan kokonaisuutta. Pykälän 2 momentissa on ympäristönsuojelulain 60 :n 2 momentin mukaisesti määrätty tilanteista, joita ilmoitusvelvollisuus ei Kokemäellä koske. Mainituista toiminnoista ei katsota aiheutuvan erityisen häiritsevää melua, mikäli määräyksessä asetetut edellytykset täyttyvät. Yleisötilaisuuksien meluntorjunta Meluavaa toimintaa harjoittavan tulee huolehtia melusta aiheutuvien ympäristöhaittojen ennaltaehkäisemisestä ja rajoittamisesta mahdollisimman vähäisiksi (aiheuttamisperiaate). Äänentoistolaitteiden suuntaamisella ja säädöillä voidaan vaikuttaa merkittävästi naapurustolle aiheutuvaan melutasoon ja melun häiritsevyyteen. Ympäristönsuojeluviranomainen tarvitsee tiedot äänentoistolaitteistosta valvonnan toteuttamiseksi. Äänentoistolaitteiden käyttö ulkotiloissa Äänentoistolaitteiden jatkuvasta käytöstä yöaikaan sekä niiden käytöstä päiväaikaan melulle herkkien häiriintyvien kohteiden läheisyydessä aiheutuu erityisen häiritsevää melua. Äänentoistolaitteita käytetään usein mainos- ja muissa vastaavissa tarkoituksissa, eikä niiden käyttäminen esimerkiksi ulkotarjoilualueella ole liikkeen toiminnan kannalta välttämätöntä. Siksi määräyksen 1 momentissa on rajoitettu ja osittain kielletty äänentoistolaitteiden jatkuva käyttö tiettyinä kellonaikoina ja herkästi häiriintyvien kohteiden läheisyydessä.\n14 14 Erityisen häiritsevää melua aiheuttavien koneiden, laitteiden ja työvaiheiden rajoittaminen Järjestyslaki (612/2003) kumosi kunnalliset järjestyssäännöt. Järjestyslakiin ei sisälly kumoutuneen järjestyssäännön 28 :ää vastaavaa säännöstä, joka koski yöaikaista häiritsevää melua. Ympäristösuojelulain 60 :n mukaiselle ilmoituksella voidaan joissakin tapauksissa säädellä myös yöaikaista erityisen häiritsevää melua. Yleinen häiritsevän yöaikaisen melun aiheuttamisen kieltävä määräys koetaan kuitenkin edelleen tarpeelliseksi. Muun muassa kiinteistöjen kunnossapito- ja huoltotyöt kuten lumen auraus ja jätteiden kuormaus yöaikaan asuntojen ja muiden vastaavien kohteiden läheisyydessä aiheuttavat asukkaille erityisen häiritsevää melua etenkin, jos työtä tehdään toistuvasti yöaikaan. Määräyksellä ohjataan työt tehtäväksi pääsääntöisesti päiväaikaan, jolloin kunnossapidossa ja muissa töissä käytettävien koneiden ja laitteiden melua ei katsottaisi erityisen häiritseväksi. Poikkeuksena ovat välttämättömät työt, joita ei voida lykätä esimerkiksi liikenneturvallisuuden takia. Silloin tällöin yöaikaan tehtävä välttämätön työ ei aiheuta asukkaille vastaavaa haittaa kuin toistuvasti yöaikaan tehtävä työ. 6 LUKU MUUT MÄÄRÄYKSET Yleinen velvollisuus antaa valvontaa varten tarpeellisia tietoja Ympäristönsuojeluviranomaisella on ympäristönsuojelulain 83 :n mukaan oikeus saada tietoja valvontaa varten. Määräyksellä konkretisoidaan tätä oikeutta. Seuraamukset ympäristönsuojelumääräysten rikkomisesta tai laiminlyönnistä Määräyksen tarkoituksena on selventää ympäristönsuojelumääräysten rikkomisen seuraamuksia viittauksella ympäristönsuojelulain asianomaisiin säännöksiin. Ympäristönsuojelumääräysten voimaantulo Päätös ympäristönsuojelumääräysten hyväksymisestä annetaan tiedoksi siten kuin kunnalliset ilmoitukset kunnassa julkaistaan. Päätös katsotaan annetun tiedoksi, kun kuulutus on asetettu yleisesti nähtäville. Samoin on kuulutettava ympäristönsuojelumääräysten voimaantulosta.


Toi on hyvä juttu tuo Espanjan verotus ... - Euroopan unioni - Suomi24 Keskustelut\nToi on hyvä juttu tuo Espanjan verotus ...\nEuroopan Unioni on varmasti Hyvä asia ihmisille. Nyt Eläkeläiset voi\nsiirtää veronsa Espanjaan ja kun asut ulkomailla... Sinun verosi putoaa\njo kolmen vuoden kuluttua viimeistään....\nSairaanhoitomaksu kuulemma säilyy... No EU:ssa on hyvät Terveyspalvelut ja\nesim. Ranskassa ja Saksassa ja Espanjassa pääsee lääkäriin ja saa lääkkeet\nilmaiseksi... Näin meillä EU:ssa ... Siinä Pari hyvää syytä haistattaa paskat\nsuomelle ja persuille ja koronakiristyksille... Polkekaa vain poijat ratsiaan\nilman kissansilmää... Kyllä ulosotolla lähtee.\nJEES EU EU JEES EU EU... Mä asun jo ja vielä vähän yli vuosi ja sitten lähtee\nYLE ja muut verot vex ! Joooo tulkaa tanssiiin mukaan poijat ... Ai ne pani\nrajat kiinni ..?\nEspanjan terveydenhoitoa on EU tukenut.\nEi sitä nauttimaan suomalaiset "turistit" aina pääse, vaan pyytävät Espanjassa käyttämään tähän matkavakuutusta. Näin kävi eräälle tuttavalleni. Eipä hänellä mitään kovin vakavaa ollut, mutta espanjalainen julkinen terveyskeskus oli ollut todella hiljainen. Ei heidän rauhaansa olisi saanut mennä häiritsemään.\nEurooppalainen sairausvakuutuskortti on varmaan vieläkin tuntematon EU:ssa.\nToinen asia oli joku IS:n tai IL:n uutinen nelikymppisestä suomalaismiehestä. Hänellä oli iskenyt joku outo vakava bakteeriperäinen tauti. Espanjassa ei osattu sitä hoitaa oikein, ei tunnistettu ja potilaan tila heikkeni.\nOnneksi tämän miehen molemmat vanhemmat olivat lääkäreitä, luultavas sairaalaan jo eläkkeellä. He tunnistivat sairauden ja järjestivät poikansa pois Suomeen ja tämän henki säästyi.\nMuista se, että ulkomaalaisen hengestä ei paljoa piitata monissa maissa.\nSinun ei pitäisi luottaa Thaimaan hoitoihin. Ainakin siellä pitää ottaa kattava ja kallis vakuutus, jos aikoo saada parasta hoitoa yksityisissä sairaaloissa. Thaimaassa voivat hoidot olla todella kalliita. Kai niiden hinnat on mitoitettu sen mukaan, miten USA:n turisteilla on kalliit vakuutukset. Rahat pois jne.\nEi se tarkoita sitä, että sinun fyysisesti pitää asua Espanjassa. Ei sitä kukaan\nEuroopan unionissa kyttää. Suomessa Tuttava kuoli Terveyasemalle ... Hänen\nvaimonsa kertoi. Kyllä niitä tarinoita riittää, kuinka paljon on vain kertojaa.\nEuroopan unioni on loistava, kun sinä voit järjestää monet asiat monella tavalla.\nHesarissa oli juuri, että kyllä ihminen voi pärjätä pienellä... ja kyllä sinä\nsaat vielä pienemmän veroprosentin, kun et asu Suomi/persu yhteisössä.\n"Parturi ansaitsee pari euroa päivässä, mutta töitä on pakko tehdä"


Tuottava verkkokauppa tuntee asiakkaidensa ostokäyttäytymisen\nKasvu Verkkokaupan lanseerauksessa arvoa eivät kanna pelkät ideat ja tuotteet – toteutuksen tulee olla kuluttajaystävällinen ja rakenteeltaan sekä loogisuudeltaan yksinkertainen.\nYrittäjä Iiro Kormi korostaa, että on tärkeää miettiä missä ovat potentiaaliset asiakkaat, ja miten he tuotteen haluaisivat hankkia.\nVerkkokauppoja on monenlaisia, mutta yhteistä niiden kannattavuudelle on tuotteiden toimituksen sujuvuus. Yrittäjä Iiro Kormin mukaan menestyneellä verkkokaupalla on toimituskustannukset ja -ajat sekä varastonhallinta ja tuotteiden kiertonopeus tasapainossa.\nMyös verkkokaupan rakentamisen tavalla on merkitystä – rakennetaanko se itse vai käytetäänkö jotakin valmista pohjaa, jossa on valmiiksi integroituna maksujärjestelmä ja logistiikka.


Kurssi kohti kirjottamista / Writing Class Hero | Perjantaipainos\nLisää pohdintaa kirjoittajakursseista ja vertaistuesta voit tulla kuuntelemaan Turun kirjamessuille sunnuntaina 7.10. kello 16 alkaen Kallakseen. Muina panelisteina keskustelussa toimivat kirjailija Jussi Seppänen, Kirjan talon toiminnanjohtaja Petri Tähtinen, sekä kirjoittaja Christian Lenander. Samalla julkaistaan Kirjan talon uusi joki-teemainen novelliantologia, josta löytyy myös novellini “Ei jäädy koskaan”.\nKirjoittaja FridaJulkaistu syyskuu 26, 2018 helmikuu 10, 2019 Kategoriat kirjoittajakursseista / writing classes, pohdintaa / pondering, spefihautomo / scifi & fantasy writing class\nEdellinen Edellinen artikkeli: Näkökulmaruno / Point of View Poetry\nSeuraava Seuraava artikkeli: NaNoWriMo 2018


Ruuvikone yleismaailmallisuuteen - ruuvit ovat avain - Guangzhou Kainuo Machinery Co., Oy.\nKoti » Ruuvikone yleismaailmallisuuteen - ruuvit ovat avain\nRuuvikone sillä universaalisuus - avaimet ovat ruuvit\nAutomaattisen lukitusruuvikoneen niin sanottu universaalisuus tarkoittaa, että yksi kone voi lukita useita tuoteruuveja, yhden koneen monikäyttöstandardin saavuttaminen. Jos automaattisella lukitusruuvikoneella on vahva monipuolisuus, se tarkoittaa, että asiakkaat voivat säästää laitteiden sijoitusrahastoja, niin monet asiakkaat neuvovat tätä asiaa, joka on myös yksi eniten huolestuneista asioista.\nAutomaattisen lukitusruuvikoneen universaalisuus tarkoittaa, että samantyyppiset tuotteet (tai vastaavia malleja) käytetään yhteisesti, mutta ei kaikkia tuotteita. Koska eri tuotteisiin käytetään erityyppisiä ruuveja, tuotteille tehdään myös ainutlaatuisia malleja; jos kaikki tuotteesi käyttävät samantyyppisiä ruuveja, automaattista lukitusruuvikonetta voidaan käyttää yleisesti. Ruuvit ovat hyvin erilaisia ja ne on räätälöitävä erikseen.\nPuhuttuaan automaattisen lukitusruuvikoneen yleismaailmallisuudesta, Kaikkien tulisi nyt ymmärtää, että automaattisen lukitusruuvikoneen universaalisuudella on paljon tekemistä ruuvien kanssa. Automaattisen ruuvikoneen päätehtävä on lukita ruuvi esineeseen, niin, että esine kiristetään. Automaattisen ruuvikoneen toinen tarkoitus on parantaa työn vaikutusta ja alentaa kustannuksia. tarkoitus.


ikuistellen: 64. Hymy korvissa onnistuneen koulutreenin jälkeen\n64. Hymy korvissa onnistuneen koulutreenin jälkeen\nHeissan. Käytiin eilen Zolan kanssa maastoilemassa käyntipainotteinen lenkki. Tytsy oli ravipätkillä vähän sen tuntunen, että jos olis yhtään antanu löysää niin hänellä saattais hirttää kaasu kiinni, heh. Virtaa siis oli, mutta kun ei antanu saumaa kiihdytellä, niin hyvin pysyi hallinnassa. Eikä se pieni kiihdyttely nyt muuten olis niin vakavaa ollut, mutta kun maa oli aika pöpperöinen niin en halunnut ottaa riskiä kaatumisesta, jos Zomppu ei olisi suostunutkaan hidastamaan ennen kurveja. Se pysyy kyllä pääsääntösesti hyvin lapasessa maastossa, mutta nyt kun sillä on viimeaikaisen himmailun jäljiltä aika paljon ylimäärästä virtaa, niin ei voi tietää...\nTänään treenailtiinkin koulua, kuten otsikko kertoo. Ja kuten otsikko kertoo myös, treenit sujui oikein mainiosti! Mulla oli taas action-kamera kentän aidalla kuvaamassa, joten kuvat on kuvankaappauksia videolta, ja postauksen lopusta löytyy video. En muista, koska viimeksi Zola on ollut noin hyvä ratsastaa, vai onko koskaan. Se oli alusta asti tosi hyvin kuulolla ja avuilla, ei siis minkäänlaisia kaahailuyrityksiä. Tuntuma pysyi tasaisempana kuin koskaan eikä tytsy juurikaan vastustellut, ja siitä johtui sitten osittain myös se, että osasin ja pystyin itse istumaan siististi, rennosti ja tasapainoisesti. Ravi oli meidän mittapuulle hyvinkin tahdikasta ja Zola vastasi hyvin kun ratsastin pohkeelta ohjalle.\nVasen kierros oli taas parempi. Tehtiin temponvaihtelua ravissa ja siirtymiä ravi-käynti-ravi ja ravi-pysähdys-ravi. Tuntuman säilyminen siirtymien aikana on tosi horjuvaa vielä, mutta nyt kun "tasaisilla osuuksilla" se alkaa säilymään ihan hyvin, onkin sopiva aika alkaa treenata sujuvampia siirtymiäkin. Siihen olen tyytyväinen, että raviin siirtymisten jälkeen Zola tuli tosi nopeasti takaisin tuntumalle, eikä yrittänyt karata alta. Muotoa pystyi myös säätelemään aika hyvin, ja loppuverkassa tytsy venyttikin mukavasti eteen-alas.\nOikeallekin Zola oli tänään sata kertaa parempi kuin viime viikolla. Taipuminen alkoi löytyä, mutta pyöreyden saavuttaminen oikealle on vielä melko hankalaa, ja tosi hyvin sujuvat pätkät on aika lyhyitä. Hyvä alku kuitenkin, selvästi ollaan tultu eteenpäin nyt ja ilmeisesti suu alkaa olla parantunut ja lihasjumit saatu sulateltua. Zola sai myös Back On Track -selänlämmittimen, johon ollaan nyt silloin tällöin lyhyitä aikoja totuteltu. BOT odottelee vielä tarranauhan vastakappaleen kiinnittämistä johonkin loimeen, jotta pääsisi säännölliseen käyttöön.\nKuvissa ja videossa esiintyy selkeästi enemmän tuota vasempaan kierrokseen työskentelyä, sattuneesta syystä. Yritin ainakin treenailla yhtä paljon myös oikealle, mutta ensinnäkin oltiin monesti silloin kameran ulottumattomissa, ja toisekseen halusin nyt tällä kertaa korostaa tuota hyvää fiilistä esittelemällä parhaiten sujuneita pätkiä. Pahoittelut siitä, että video on ihan "vinossa". Oli vähän vaikea asetella kameraa aidalle Zolan kanssa, tytsy viime kerralla mm. tökkäsi kameran jalkoineen lumihankeen kun olin juuri sen saanut aidalla pysymään. Mulla on siis semmonen kolmijalka jonka jalkoja saa taivuteltua, mutta se on niin pieni ettei yllä kunnolla aidan ympärille. Ja pahoittelut myös siitä, että editointivaiheessa video meni aika tummaksi. Jos joku tietää hyvän, ilmaisen videonmuokkausohjelman niin saa vinkata!\nKirjoittanut Jenna K. klo 23.37.00\nTunnisteet: hyvä fiilis, ratsastus, video, zola\nmimmi 6. helmikuuta 2014 klo 15.06\nJenna K. 6. helmikuuta 2014 klo 17.24\nSari 8. helmikuuta 2014 klo 10.31\nTodella kiva postaus ja ihana video! :)\nJenna K. 8. helmikuuta 2014 klo 21.44


Voita mökki viikonlopuksi.\tKuopion Matkailupalvelun kesäkisa alkoi tänään. Palkintonnoksi voittaja saa viikonlopuksi käyttöönsä Suvaksen helmi -mökin.\nOsallistuminen on helppoa. Siirryt vain kilpailusivulle ja vastaat lomakkeessa oleviin kysymyksiin. Jos vastaus tuntuu vaikealle, kannattaa liittyä Facebook-tykkääjäksi, niin saat hyviä hyviä vihjeitä kisaa varten:)\tTweet


Bad_Guy10 12. helmikuuta 2017 kello 08:37.\nFodanin kanssa samassa veneessä. Uskomattoman hyvä ja haastava! Vain yksi ns. kunnon bossi kaatunut yhdellä yrityksellä. En siis laske prologin bossia.\nTepuman69 12. helmikuuta 2017 kello 21:13.\nNyt on tullut viime päivinä pelattua alkuperäistä Raymania alkuperäisellä Playstationilla ja on kyllä ihan uskomattoman vaikea peli. Minulla on peliin jonkinlainen viha-rakkaus-suhde, sillä se on useilla tavoilla erittäin hyvä ja samaan aikaan yksi epäreiluimmista ja turhauttavimmista peleistä, jota olen ikinä pelannut. Todella kivaa välillä joutua jokaisen kuoleman jälkeen alkuvalikkoon, jotta pääsee taas yrittämään monen yritys ja erehdys -kentän läpi pelaamista kuolematta kertaakaan. Ja Space Mama HAJOTTAA!\nmodernipoika 12. helmikuuta 2017 kello 21:30.\nRayman on aivan loistava peli. Vaikka mulla onkin "soft spotti" kakkoselle, niin ykkönen oli todella hyvä ja erittäin haastava kun sain sen joku 7 vuotta sitten kaverilta lainaan. Harmi että pelisarja on lähes kuollut ellei Switchi pelasta.\nTepuman69 13. helmikuuta 2017 kello 06:55.\nKuinka pitkälle itse pääsit siinä? En usko, että ainakaan läpi meni ilman mitään koodeja.\nRayman 2 ja erityisesti Revolution on kyllä erittäin hyvä, mutta pelin useimpien versioiden kanssa minulla on juuri päinvastainen ongelma. Peli ei tarjoa kunnollista haastetta.\nHermorage 13. helmikuuta 2017 kello 11:15.\nItse on tullut joskus vuosia sitten vanhan kaverin kanssa pelattua alkuperäinen Rayman lävitse, kaikkia häkkejä ei löytynyt joten siitä en tiedä olisiko siitä vielä avautunut jotain. Space Mama on nimenä tuttu, kyseiseen pomoon taisi liittyä jonkin sortin oopperalavastus? Vaikeusaste on tuossa pelissä kieltämättä korkea, mutta elämiä saa aika helposti farmattua ensimmäisestä tasosta. En tuota alkuvalikkoa ihan ymmärtänyt, eikös pelissä ollut jonkinlainen checkpoint-systeemi?\nOmalla kohdalla peliaikaa on dominut aika suvereenisti Dark Soulsit ykkösestä kolmoseen ja molemmat kakkosen versiot. Ensimmäinen etenkin ollut kovassa käytössä, mokomaan ei yksinkertaisesti pysty kyllästymään vaikka jo monta sataa tuntia onkin takana.\nmodernipoika 13. helmikuuta 2017 kello 14:33.\nEn yhtään muista, mutta en ainakaan läpi. Joitain bosseja taisin hakata, enempää en muista.\nKieltämättä kakkonen on todella helppo, ongelmia aiheuttaa lähinnä kankea ohjaus.\nTepuman69 13. helmikuuta 2017 kello 15:22.\nPeliä ei pääse läpi, jos ei ole löytänyt kaikkia häkkejä, sillä vasta sitten viimeinen kenttä aukeaa. Jokainen taso koostuu ikään kuin useasta pienemmästä kentästä, jonka joutuu aloittamaan alusta, jos kuolee. Kaikki kentät yhdestä tasosta täytyy vetää läpi putkeen, koska vasta sitten pystyy tallentamaan. Lisäelämien loppuessa joutuu alkuvalikkoon, jos ei käytä yhtä viidestä continuesta, mutta niitä kannattaa kyllä säästellä.\nHermorage 13. helmikuuta 2017 kello 17:55.\nSelvä homma, siinä tapauksessa jäi tosiaan kesken koska muistan ettei joistain maista löytänyt kaikkia vaikka kuinka penkoi. Asiaa ei tietenkään auta, että osa häkeistä on aluksi piilossa kunnes menet johonkin satunnaiseen kohtaan. Suosittelen tosiaan sitä ensimmäisen kentän läpi juoksemista jos elämät ovat ongelma, se on lyhyt ja yhdestä kerrasta irtosi kymmenkunta jos oikein muistan.\nMuista Raymaneista kun on puhe, niin kakkonen on toki kieltämättä hyvä, ja löytyy useina versioina joista toki Revolution on paras korkeamman vaikeusasteen ja maailmahubin takia. En ollut kolmosen kieli poskessa -menosta aivan samaa mieltä, muistan pelin silti olleen todella hyvä. Valitettavasti omalla kohdalla kävi niin, että hommaamassani PC-versiossa oli kolme CD-levyä joista toki viimeisen piti mennä hukkumaan pysyvästi niin en tähän päivään asti ole tainnut päästä loppupomoa hakkaamaan, minkä tiedän olevan aikamoinen huipennus. Muita Raymaneja "kaanoniini" ei sitten kuulukaan, ne pupujutut olivat täysin käsittämättömiä eikä Origins ole kiinnnostanut edes kokeilun verran.\nmodernipoika Muokattu 13. helmikuuta 2017 kello 18:02.\nTaas oli motivaatiota jatkaa GTA IV:tä. Jos ei välitä huonosti ikääntyneestä ohjauksesta ja välillä karseasta resoluutiosta ja FPS:stä, niin kyseessä on edelleen aika kelpo peli. Yllättävän kauan jaksoin pelata, usein rage quittaan jonkun hankalan missionin takia koska replay systeemi on aivan perseestä. Pari hankalampaakin tehtävää meni ykkösellä. Kohta se loppu häämöttää, sitten palaan RDR:n pariin.\nMuokattu 2017-02-13 18:02:\nMuita Raymaneja "kaanoniini" ei sitten kuulukaan, ne pupujutut olivat täysin käsittämättömiä eikä Origins ole kiinnnostanut edes kokeilun verran.\nMitä ne sellaiset pupupelit ovat .\nOrigins on ihan ookoo, hyvä tasohyppelypeli vaikka muuten aika kaukainen muista Raymaneista.1-3 ovat joka tapauksessa ne parhaimmat, Origins ja Legends sitten tuollaisia kylkiäisiä.\nHermorage 13. helmikuuta 2017 kello 18:30.\nJa olipa kolmikosta mikä tahansa oma suosikki, kaikki pelit erottuvat edukseen eri osa-alueilla. Alkuperäinen on ainoa 2D-peli mikä jo itsessään tekee siitä hankalan verrata, toisessa oli kenties paras kenttäsuunnittelu, ja kolmosessa supervoimat ja ehdottomasti parhaat pomot.\nLumiukko456 14. helmikuuta 2017 kello 20:53.\nSleeping dogs tuli läpäistyä. Sitten on tosin vielä ne kaksi lisäosaa.\nMarkus Hirsilä 18. helmikuuta 2017 kello 21:37.\nSe on kyllä oiva peli. Rikollisen aliarvostettu.\nPelasin viimein jouluna aloitetun Final Fantasy XV: n läpi, ja otin tulille Tales of Berserian. En edes pidä japsiropeista.\nWeezer69 19. helmikuuta 2017 kello 14:02.\nSniper Elite 4 ja PS4...\nhyvältä vaikuttaa pienen raapaisun jälkeen...\nmodernipoika 19. helmikuuta 2017 kello 14:06.\nTämä näyttää oikeasti todella kiinnostavalta. Olen ollut aikeissa ostaa jonkun Sniper Eliten jo V2:sta lähtien mutta en ole vieläkään saanut mitään aikaiseksi. Videot ovat riittäneet.\nmodernipoika 19. helmikuuta 2017 kello 17:59.\nGTA IV läpäisty. Oli kyllä todella hyvä ja pitkä, tämä oli viimeinen gta jossa oli ns. vanhan tyyliset tehtävät, eli lähinnä sellaisia että juttele tyypille, mene paikkaan tappamaan tyyppejä omalla tyylillä ja tehtävä suoritettu. GTA V oli paljon lineaarisempi verrattuna tähän, mutta sanoisin että pidin GTA V:n tyylistä enemmän. Tämä IV:n tehtävä tyyli on jo nykyään aika vanhahtava, mutta onhan pelikin vanha.\nHermorage 19. helmikuuta 2017 kello 21:42.\nGTA IV läpäisty. Oli kyllä todella hyvä ja pitkä, tämä oli viimeinen gta jossa oli ns. vanhan tyyliset tehtävät, eli lähinnä sellaisia että juttele tyypille, mene paikkaan tappamaan tyyppejä omalla tyylillä ja tehtävä suoritettu.\nMiltä tarina näin yleisesti ottaen tuntui? Itsellä peli putosi sen pankkiryöstön jälkeen kuin homma tuntui käytännössä alkavan alusta, ja nyt Games For Windows Liven kuoltua kyseinen peli on aika tuskaa saada toimimaan tietokoneella, koska ainakaan vielä vähän aikaa sitä ei oltu patchattu pelistä pois.\nmodernipoika 19. helmikuuta 2017 kello 23:15.\nMiltä tarina näin yleisesti ottaen tuntui? Itsellä peli putosi sen pankkiryöstön jälkeen kuin homma tuntui käytännössä alkavan alusta, ja nyt Games For Windows Liven kuoltua kyseinen peli on aika tuskaa saada toimimaan tietokoneella, koska ainakaan vielä vähän aikaa sitä ei oltu patchattu pelistä pois\nYleisesti ottaen juoni oli ihan hyvä, mutta tehtäviä olisi voitu karsia sillä todella moni muistutti toisiaan ja ne tuntuivat lähinnä fillereiltä. Hahmoja oli myös loppupeliä kohden niin paljon että oli mahdoton muistaa kaikkia (varsinkin kun yksi ns. pääpahiksista katosi ennen puolta väliä ja palasi aivan lopussa). Pelistä olisi voitu suurin osa keskikohdasta karsia pois, sillä suurin osa lopun tapahtumista oli saanut alkunsa alkupuolelta ja keskikohdassa tuntui olevan eniten näitä filler missioneja. Aloin myös vihaamaan Bernietä, niin stereotypisoitu homo kuin olla ja voi. Onneksi pelissä oli mielenkiintoisempiakin hahmoja. Ajattelin kirjoittaa arvion lähiaikoina, sillä jos sitä kauan pitkittää niin olen huomannut että on paljon vaikeampaa kirjoittaa.\nHurrinen 21. helmikuuta 2017 kello 18:45.\nSkyrim meni platinumille PS4:sella niin nyt päätin sitten kokeilla Fallout 4:sta uudestaan. Ostin sen pari viikkoa julkaisun jälkeen mutta petyin pahasti kun en ollut tottunut Bethesdan peleihin. Kaikki oli niin monimutkaista ja turpaan tuli kokoaja, joten muuttu vähä tylsäksi ja turhauduin.\nNyt vähän kokeneempana on pakko myöntää että erinomainen peli. Tarina on todella jännä mutta vieläkin hieman toi pelattavuus askarruttaa aina silloin tällöin. Turpaan tulee mutta oppiihan sitä pikku hiljaan pelin tavoille. En tiedä mutta varmaan sellainen peli että kantapään kautta pitää oppia kaikki, ellei halua tunti tolkulla perehtyä youtube tutorialeihin?\nFallout New Vegas PS3:lle odottaa vielä muoveissa hyllyssä. Poimin sen talteen Prisman tarjouksista kuukausi sitten...\nLumiukko456 21. helmikuuta 2017 kello 20:51.\nItse alotin shadow of the colossuksen toisen läpipeluun. On kyllä loistava peli joka tuntuu vielä nykyäänkin hienolta.\nmodernipoika 21. helmikuuta 2017 kello 21:57.\nHaluaisin itsekin joskus kokea sen. Pitää varmaan emuloida hurjan hinnan takia.\nJourney läpäisty, oli tosiaan yhden istuman peli ja aika hyvä sellainen. Oli sopivan lyhyt niin jaksaa uudelleenkin pelata läpi. Koitan kerätä kaikki sellaiset kaulahuivia pidentävät jutut seuraavaksi sillä ei niitä enää montaa voi puuttua.\nHurrinen 21. helmikuuta 2017 kello 22:41.\nLainasi Lumiukko456:Itse alotin shadow of the colossuksen toisen läpipeluun. On kyllä loistava peli joka tuntuu vielä nykyäänkin hienolta.\nOlisi jännä kokeilla kun monet sitä ylistävät. Noin 30€:lla sen HD remasterin saisi PS3:lle ja ICO tulisi lisäksi mukaan, onko sen arvoinen?\nJourney on kieltämättä upea peli. Ei ehkä kaikkein jännittävin gameplay mutta koskettava ja kiva fiilistely peli, pitäisi itsekin pelata se toisen kerran läpi.\nmodernipoika Muokattu 21. helmikuuta 2017 kello 23:50.\n30€ pelkästään? Sanoisin että ehdottomasti sen arvoinen.\nMuokattu 2017-02-21 23:50:\nMuistelin että se PS3 versio maksoi myös jonkun 70 euroa, mutta näköjään saa joo muutamalla kympillä huutonetistä ainakin. PS Storesta varmaan saa halvemmallakin, mutta ei ainakaan itseäni kiinnosta nuo digitaaliset pelit yhtään.\nHurrinen 22. helmikuuta 2017 kello 11:31.\nVoisihan tuollaisen lisätä kokoelmaan, paljon hyvää olen kuullut mutta samalla sen sanotaan olevan hyvin erikoinen. Digitaalisia en kyllä itsekään suosi, ellei kyse ole erinomaisesta tarjouksesta. Se on jo puolet siitä ilosta kun niitä koteloita saa hypistellä.\nLumiukko456 22. helmikuuta 2017 kello 17:41.\nLainasi Hurrinen lisi jännä kokeilla kun monet sitä ylistävät. Noin 30€:lla sen HD remasterin saisi PS3:lle ja ICO tulisi lisäksi mukaan, onko sen arvoinen?\nItse maksoin ps3 versiosta 25€ pari vuotta sitten ja oli kyllä sen arvoinen. Icoa ei ole tullut pelattua melkein yhtään mutta shadow of the colossusta on pelattu melkein 20 tuntia.\nHermorage 22. helmikuuta 2017 kello 18:13.\nSkyrim meni platinumille PS4:sella niin nyt päätin sitten kokeilla Fallout 4:sta uudestaan.


Liikennöintisuunnitelma 2022-2023 voi kommentoida 12.12. asti | Osallistu ja vaikuta | HSL | HSL.fi\nLiikennöintisuunnitelma 2022-2023 voi kommentoida 12.12. asti\nLiikennöintisuunnitelmaa 2022-2023 voi kommentoida 12.12. asti\nLaadimme vuosittain liikennöintisuunnitelman, jossa esittelemme seuraavalle vuodelle kaavailemamme muutokset bussi-, juna-, raitio-, metro- ja lauttaliikenteeseen.\nTutustu suunnitelmaluonnokseen ja kommentoi sitä\nAlla on kerrottu suunnitelmistamme. Voit kertoa mielipiteesi luonnoksesta tällä sivulla 12.12.2021 asti. Sen jälkeen käymme palautteet huolella läpi ja tarkennamme suunnitelmaa vielä kerran kommenttien pohjalta.\nHallituksemme käsittelee suunnitelmaa kokouksessaan 18.1.2022.\nSuurin osa muutoksista tulee voimaan, kun syysliikenne alkaa elokuussa 2022.\nEnsi vuonna valmistuu uusia rataosuuksia, joten raitioliikenteen palvelema alue laajenee.\nVaraudumme Ilmalan raitiotien käyttöönottoon elokuussa 2022. Muutos koskee linjaa 9, jonka reitti pitenee Pasilan asemalta Pasilansillan, Pasilankadun ja Radiokadun Ilmalantorille. Katso kartta linjan 9 uudesta reitistä\nLinja 7 jatkuu elokuussa 2022 Pasilan asemalta Meilahteen reittiä Pasilansilta–Pasilankatu–Veturitie–Nordenskiöldinkatu–Reijolankatu–Mannerheimintie–Tukholmankatu.\nMeilahden päätepysäkki tulee sairaala-alueen läheisyyteen Rosina Heikelin puistoon. Linjan 7 pidennyksen yhteydessä linja 2 Pasilan päätepysäkki siirtyy Triplan edustalta Ratapihantielle. Katso kartta linjan 7 uudesta reitistä\nLinjaa 2 liikennöidään elokuusta 2022 alken suoraan Pasilankatua Pasilansillalle, joten kakkonen ei enää kulje Pasilanraition kautta. Muutos johtuu Kalasataman raitiotien rakentamisesta.\nRaitioliikenne palautuu Pasilanraitiolle arviolta vuonna 2024, jolloin Kalasataman raitiotie valmistuu.\nPasilankadulla on pysäkit linjoilla 2 ja 7 Pasilansillan eteläpuolella. Linjalla 9 on kaksi pysäkkiparia Pasilansillan pohjoispuolella.\nKatso kartta linjan 2 uudesta reitistä\nLinjaa 55 ajetaan syysliikenteen 2022 alusta lähtien Sörnäisten rantatieltä Vilhonvuorenkadun jatkeen ja Koksikadun kautta Hermannin rantatielle. Bussi pysähtyy jatkossa Kalasataman metroaseman alla kauppakeskus Redin kohdalla olevilla pysäkeillä. Katso kartta linjan 55 uudesta reitistä\nSelvittelemme yhdessä Espoon kaupungin kanssa, onko lukuvuonna 2022-2023 tarvetta järjestää bussiyhteys Tillinmäestä Kurttilan Kungsgårdskolaniin. Bussiyhteys olisi käytössä siihen asti, kunnes bussilinjasto uudistuu Kivenlahden metroliikenteen käynnistyessä.\nYhteys olisi mahdollista järjestää jatkamalla muutamia Saunalahteen päättyvän linjan 164A/AV lähtöjä Kurttilaan koulun alkamis- ja päättymisaikoihin.\nLinjalle 213, Kamppi–Espoon keskus–Kauklahti, tulee yksi auto lisää ruuhka-ajan liikenteeseen 15.8.2022 alkaen. Vuoroväli on tiheimmillään vilkkaimpina ajankohtina 20-30 minuuttia.\nLinjat 618 ja 625\nPikkubusseilla ajettavat linjat 625 ja 618 yhdistyvät uudeksi linjaksi 625, joka kulkee reittiä Tikkurila–Tarhurinpuisto–Koivukylä–Rekolanmäki.\nLähibussipalvelu poistuu Tikkurilan laboratorion ja Unikkotien väliseltä reittiosuudelta sekä Simonkylästä ja Leinelästä.\nUutta linjaa ajetaan arkisin n. klo 6–18 välisenä aikana. Ruuhka-aikoina vuoroväli on 30 minuuttia ja keskellä päivää 60 minuuttia.\nUusi reitti parantaa liityntä- ja asiointiyhteyksiä Tarhurinpuiston asuinalueella, missä kävelymatkat lähimmille muiden linjojen pysäkeille sekä Hiekkaharjun rautatieasemalle ovat pitkät. Katso kartta linjasta 625\nUudistus johtuu siitä, että linjalla 618 on ollut vähän käyttäjiä. Lähes kaikilla linjan pysäkeillä pysähtyy myös muita linjoja, jotka tarjoavat tiheät yhteydet Tikkurilaan, Koivukylään ja Peijaksen sairaalalle.\nLinjan 977(V) päätepysäkki siirtyy Lahdentieltä Kytömaalle Kutinmäentien päähän rakennetulle kääntöpaikalle. Muutoksen ansiosta uusi Kytömaan asuinalue tulee bussipalveluiden piiriin.\nLinja 977 kulkee Kytömaalta Keravan asemalle nykyisen reittinsä mukaisesti Päivölän kautta ja linja 977V nykyisen reittinsä mukaisesti Kytömaantietä Ylikeravan kautta. Katso kartta linjasta 977 (V)\nVaraudumme vuonna 2022 muutoksiin, jotka liittyvät Länsimetron toisen vaiheen rakentamiseen ja koeajoihin. Varaudumme myös Kivenlahden jatkeen matkustajaliikenteeseen. Metro alkaa kulkea Kivenlahteen asti arviolta vuonna 2023.\nMetro kulkee keväällä 2022 ruuhka-aikoina kuuden minuutin välein, jotta kalustoa riittää Matinkylä–Kivenlahti-osuuden koeajoihin.\nKun syysliikenne alkaa, metrolinjojen ruuhka-ajan vuoroväli palaa viiteen minuuttiin, jolloin junat kulkevat Tapiolan ja Itäkeskuksen välillä 2,5 minuutin välein.\nKun metrorata jatkuu Kivenlahteen, kaikki metron lähdöt ajetaan iltaisin noin klo 20.30–23.30 sekä viikonloppuaamuisin Kivenlahteen asti. Metrolinjojen vuoroväli on tällöin 15 minuuttia ja metro kulkee Kivenlahden ja Itäkeskuksen välillä 7,5 minuutin välein.\nTilaamaamme lähijunaliikenteeseen ei tule merkittäviä muutoksia vuosina 2022–2023.\nRatatyöt saattavat aiheuttaa poikkeuksia junaliikenteeseen varsinkin yöaikaan ja viikonloppuisin kesästä 2022 alkaen. Tälllaisia ratatöitä ovat esimerkiksi Espoon kaupunkiradan rakentamisen aloittaminen ja Tikkurilan vaihdetyöt.\nSuomenlinnan lauttaliikenteeseen ei ole suunnitteilla mainittavampia muutoksia vuonna 2022.\nAikaisemmin päätettyjä linjastosuunnitelmia toteutuu\nLäntisen Vantaan sekä Espoon keski- ja pohjoisosan bussiliikenne muuttuu merkittävästi, kun Hämeenlinnanväylän ja Vihdintien linjastosuunnitelman muutokset toteutuvat elokuusta 2022 alkaen.\nSuunnitelman toteuttamisaikataulu on tarkentunut niin, että runkolinjojen 520 ja 530 liikennöinti alkaa vasta vuonna 2023. Siirtymäaikana liikennöidään edelleen arkisin linjaa 555 Keilaniemestä Leppävaaran ja Hämevaaran kautta Myyrmäkeen ja Martinlaaksoon.\nLinjastosuunnitelmaan verrattuna linjanumeroinnissa on tapahtunut muutos. Linjaa Leppävaara–Hämevaara–Pähkinärinne–Vantaankoski liikennöidään linjanumerolla 522, kun linjastosuunnitelmassa linjanumerona oli 555.\nLinja 335 alkaa kulkea Hämevaaran kautta vasta sitten, kun linjan 555 liikennöinti päättyy. Ennen runkolinjan 530 liikennöinnin aloittamista liikennöidään edelleen linjaa 565, jonka reitti lyhenee välille Myyrmäki–Espoon keskus.\nLiityntäyhteydet paranevat Kivistön keskustan ympäristössä elokuusta 2022 alkaen, jolloin Kivistön linjastosuunnitelman mukainen liikenne käynnistyy Muutokset reitteihin ja vuorotarjontaan ovat kaiken kaikkiaan pieniä.\nLinja 561 korvaa linjan 616 Tammiston ja Kivistön välillä linjastosuunnitelmaa tiheämmällä vuorojen tarjonnalla (ks. Tuusulanväylän linjastosuunnitelma).\nUseille Keski-Vantaan bussilinjoilla tapahtuu muutoksia syyslikkenteen 2022 alkaessa, kun Tuusulanväylän linjastosuunnitelma toteutuu. Joitakin muutoksia tapahtuu myös Helsingin puolella Suutarilan ympäristössä.\nMuutoksena linjastosuunnitelmaan linjan 576 reitti kulkee Viertolassa ja Koivuhaassa Peltolantieltä Puutarhatielle Osmankäämintien ja Tikkurilantien kautta. Linjastosuunnitelman mukaista reittiä suoraan Peltolantieltä Puutarhatielle ei ole mahdollista ajaa bussilla. Katso kartta linjasta 576\nLinjaa 611 liikennöidään linjastosuunnitelmasta poiketen Ala-Tikkurilasta Tikkurilan matkakeskukselle reittiä Tikkuritie–Kielotie–Talvikkitie–Tikkurilantie–Kielotie–Unikkotie–Ratatie. Linjaa varten ei ole tarvetta toteuttaa uusia pysäkkejä Talvikkitielle. Katso kartta linjasta 611\nKirkkonummen ja Etelä-Espoon linjastomuutokset\nKirkkonummen bussilinjoilla tapahtuu pieniä muutoksia, kun uuden liikennöintisopimuksen mukainen liikenne käynnistyy vuoden 2023 alussa.\nEtelä-Espoon liityntäliikenteessä tapahtuu muutoksia, kun metrorata jatkuu Kivenlahteen näillä näkymin vuonna 2023. Muutosten ajankohta tarkentuu myöhemmin.\nVuoden 2022 poikkeusliikennettä\nKasin katutyöt Töölössä\nKasin katutyöt -rakennushanke aiheuttaa poikkeusreittejä Caloniuksenkadun ja Runeberginkadun raitiolinjoille huhtikuusta elokuuhun 2022.\nKalastama-Pasila -raitiotien rakentaminen\nVaraudumme siihen, että Hermannin rantatien bussiliikenne hidastuu, koska Kalasatamasta Pasilaan kulkevaa raitioteitä rakennetaan.\nTyöt aiheuttavat keväästä 2022 alkaen poikkeusliikennettä Pasilan ympäristössä raitiolinjoille 1, 2 ja 7 sekä mahdollisesti myös busseille.\nMuut raitioliikenteen poikkeusjärjestelyt\nVaraudumme kesällä mahdollisesti alkavaan Ruskeasuon varikon rakentamiseen ja Korppaanmäentien katuremonttiin. Jos työt alkavat, raitiolinja 10 menee pitkäaikaiselle poikkeusreitille.\nLyhyempiä poikkeusreittejä saattavat aiheuttaa Töölön tullin pysäkkien muutostyöt ja Meilahden uuden kääntöpaikan rakentaminen.\nRaide-Jokerin aikaiset poikkeusreitit\nRaide-Jokerin rakentamisen aikaiset järjestelyt aiheuttavat viivästyksiä ja poikkeusreittejä runkolinjan 550 lisäksi useille muille linjoille. Poikkeusjärjestelyt tarkentuvat, kun rakentamisen suunnittelu etenee.\nItäkeskuksen bussiterminaalin poikkeusjärjestelyt\nVaraudumme siihen, että Itäkeskuksen terminaalin rakentaminen aiheuttaa poikkeusliikennettä loppuvuodesta 2022 alkaen. Poikkeusjärjestelyt koskevat kaikkia terminaaliin ajavia bussilinjoja ja ne kestävät arviolta vuoden 2025 loppuun asti.\nLaajasalontien ja Koirasaarentien rakentamisen aikaiset järjestelyt\nVaraudumme Kruunusiltojen raitiotien sekä Laajasalontien rakentamisen aiheuttamiin liikenteen viivästyksiin ja poikkeusreitteihin.\nHerttoniemen bussiterminaalin rakentaminen\nVaraudumme siihen, että Herttoniemen terminaalin perusparannus alkaa, mikä aiheuttaa busseille poikkeusjärjestelyjä.\nMeritien rakentamisen aikaiset järjestelyt Finnoossa\nVaraudumme Meritien rakentamisen aikaisiin poikkeusjärjestelyihin Finnoon metroaseman ympäristössä. Kun Meritie on suljettu, Hyljelahteen ajavat bussit joutuvat kiertämään Hyljetien kautta nykyistä selvästi hitaampaa reittiä. Rakentamisaikataulu tarkentuu, kun suunnittelu etenee.


Suunnitteluvaiheessa budjetoimme tasoitustyöt kokonaisurakaksi. Teimme kustannusarvion yhdessä rakennusmestarimme kanssa. Kaksi kuukautta ennen tasoitusvaiheen alkua pyysin tarjoukset tasoitusurakasta parilta minulta tiedossa olleelta tasoitusporukalta.\nTarjouksissa pyysin ottamaan huomioon:\nSileäksi tasoitettavat kattopinnat, pois lukien paneloitavat katot\nKaikki seinäpinnat, pois lukien märkätilat ja kalusteiden taustat\nIkkunasmyygit ja nurkat vahvistettuna metallisilla kulmalistoilla\nAlakerran listattomat ylä- ja alaosat\nYläkerran listattoman yläosan\nPorrasaukon laitojen listattomuuden\nPohja- ja pintamaalauksen\nIlmeisesti olimme budjetoineet isosti alakanttiin, koska saadut tarjoukset karkasivat reilusti yli suunnitellun. Perusteena korkeille hinnoille oli listattomuus ja ikkunasmyygien runsaus. En voinut syyttää tasoiteyrityksiä kalliista hinnasta vaan mielummin itseäni huonosta budjetoinnista.\nOlin kuitenkin pitänyt tasoitusvaihetta yhtenä sellaisena vaiheena, jossa voisin itse olla mielelläni mukana ja samalla keventää kustannuksia. Oma työkokemus rakennusalalta oli pitkälti tasoitus- ja rappaustöistä, joten aihe oli itselle tuttua.\nBudjetin reilusti ylittävistä tarjouksista johtuen päätin hoitaa pohjatyöt (nauhoitus ja kittaus) itse. Timpurit ottivat tehtäväkseen smyygien ja ulkonurkkien kulmaraudoittamisen samalla kun he viimeistelivät koteloinnit ja smyygien levypinnat. Ylitasoitukseen löysin sattuman kautta erittäin ammattitaitoisen muurarin, joka omisti myös tarvittavat työvälineet.\nYhteensä tasoitettavaa pinta-alaa oli noin 500 neliötä. Tasoitimme lopulta kahteen kertaan myös kalusteiden taakse tulevat pinnat, niin ei tulevaisuudessa tarvitse alkaa tasoitustöihin, vaikka kalusteisiin tulisi muutoksia.\nTällaisella järjestelyllä säästin tasoitustöissä budjetoidustakin hinnasta useita tuhansia euroja. Omaa aikaa tasoitustöihin (nauhoitus, kittaus, hionta) upposi iltaisin ja viikonloppuisin noin 20 tuntia. Ja mikä parasta, lopputulos on parempi kuin olisin osannut keneltäkään kokonaisurakoitsijalta edes vaatia.\nTasoittamisen tarvikkeet hommasin Jyväskylän Seppälän K-Raudasta ja RTV:ltä. Molempien kanssa sovimme, että ylijäävät, avaamattomat ja käyttämättömät purkit ja pussit olisi mahdollista palauttaa. Tasoitustöihin käytimme seuraavia tarvikkeita:\nSaumanauha (noin 8 rullaa)\nJ Saumatasoite (noin 10 purkkia)\nLF Hienotasoite (noin 2 purkkia)\nPohjatasoite (noin 40 säkkiä)\nPintatasoite (noin 20 säkkiä)\nMetallinen kulmalista (noin 50kpl)\nMetallinen J-lista (noin 15kpl)\nSuojateippiä (noin 10 rullaa)\nPohjatöissä kannattaa panostaa nauhoittamiseen\nPohjatyöt alkavat nauhoituksella. Kaikki levyjen saumat ja nurkat nauhoitetaan saumanauhalla.\nSaumaan levitetään lastalla ensin J Saumatasoitetta. Tasoitteen päälle painetaan kiinni saumanauha, niin että nauhan ja tasoitteen väliin ei jää ilmaa ja nauha on kauttaaltaan kiinni. Lopuksi sauma vedetään lastalla mahdollisimman tiukaksi ja ylimääräinen tasoite poistetaan.\nRuuvien kolot ja muut kolot voi käydä läpi erikseen. Ruuvinkantojen tasoituksessa tärkeintä on painaa tasoite tiukasti reikään ja pyyhkiä kaikki ylimääräinen tiukasti pois. Ruuvinkantojen läpikäyminen ei ole välttämätöntä, jos seinät ylitasoitetaan kuitenkin ruiskulla, mutta lopputuloksen kannalta siitä ei ole ainakaan haittaa.\nNauhoittaessa ja ruuvikantoja läpikäydessä on samalla järkevä tarkistaa, että kaikki levyt ovat varmasti kunnolla kiinni riittävällä määrällä ruuveja (kiinnitys kaikkiin runkopuihin, noin 20 senttimetrin välein). Vinokoolauksen vuoksi levyjen kiinnittäminenkin oli ollut hieman työläämpää ja ruuvien asennusväliin sai kiinnittää erityishuomiota.\nHyvin tehdyssä saumassa nauha on koko matkalta tiukasti kiinni laastissa, mutta se ei kohoa levypinnan yläpuolelle. Tällöin vältetään ylimääräinen hiominen ja saumat saadaan varmuudella piiloon. Löysä nauhan asennus tai nauhan alle jäänyt ilma lisää riskia sauman halkeamiselle ajan kuluessa.\nSaumanauha asennettiin levysaumojen lisäksi kaikkiin sisänurkkiin ja katon ja seinän saumoihin. Nurkkien ja kattolevyjen saumaukseen käytettiin samaa saumanauhaa ja J saumatasoitetta.\nIkkunoiden smyygeihin ja kaikkiin ulkonurkkiin asennettiin metalliset listat. Jäykkä lista helpotti smyygin tasoittamista samalla suoraan. Asennuksessa käytettiin apuna laseria. Listat kiinnitettiin J saumalaastilla ja smyygit viimeisteltiin LF hienotasoitteella.\nKaikki ikkunat ja ovet suojattiin suojamuovilla jo levytysvaiheessa. Näin suojamuovi saatiin tiukasti kiinni ikkunaa vasten, eikä suojauksessa tarvinnut käyttää erikseen teippiä.\nPohjatöiden lopuksi saumat, ruuvinkannat ja kulmat hiottiin kevyesti käsin. Seinällä olevat laastiroiskeet pyyhkäistiin pois lastalla. Hiomisesta syntyvä pöly ja tasoitemurut imuroitiin pois, ettei se nousisi lastan mukana seinälle ja vaikeuttaisi tasoitustöitä. Muutenkin tasoitus- ja maalausvaiheessa ei voi liikaa käyttää imuria ja pitää paikkoja puhtaana!\nHyvät pohjatyöt nopeuttavat ylitasoitusta\nAlakertaan ei tule lattialistoja ja siksi tasoite- ja maalipinnan pitää alkaa siellä ihan lattiarajasta. Ennen ylitasoituksen aloittamista avasimme puukolla alakerrasta kaikki seinänvierukset suojalevystä noin viiden sentin matkalta. Kuivasirotelattiaa (betonilattia, elämyslattia) suojannut noin viisi milliä paksu kovalevy olisi muuten ollut tasoitustyön edessä. Levy poistettiin laidasta ja tilalle laitettiin teippi.\nPintojen ylitasoitus toteutettiin ruiskulla. Pohjatasoite ruiskutettiin ja levitettiin pintaan phuesti kaksi kertaa. Pohjatasoitteen jälkeen pinnat viimeisteltiin pintatasoitteella.\nPohjatasoitteen läpi näki vielä selvästi levyjen saumat ja pohjatöiden jäljet. Pohjatasoitteen jälkeen seinä- ja kattopinnat, smyygit ja nurkat hiottiin kauttaaltaan. Kuvissa näkyvien Eclisse-liukuovien saumat nauhoitettiin pohjatöiden aikaan saumanauhalla ja ylitasoitettiin tarkasti, koska oviaukot on tarkoitus toteuttaa myös ilman listoja.\nPintatasoitteen jälkeen kaikki saumat olivat peitossa ja pinnat näyttivät todella hyvältä. Pohja- ja pintatasoitteet kaikkine vaiheiheen toteutettiin noin viikossa.\nPorrasaukon levypinnan ylä- ja alalaitaan tasoitteen alle asennettiin metallinen J-lista. Lista vahvistaa levyn laitaa ja siitä saadaan samalla myös siistin näköinen. Levyä vasten asennetaan alakerrassa paneelikatto ja yläkerrassa parketti.\nErityisen tyytyväisiä olemme hyvin tehtyihin ikkuna- ja oviaukkoihin ja smyygeihin. Maalauksen jälkeen muovi leikataan nurkkaa myöten pois ja siihen asennetaan akryylimassa.\nTämän vaiheen jälkeen ollaankin jo todella pitkällä koko projektissa! Seuraavaksi pintoihin vedellään pohjamaalit, tehdään tarvittavat paikkailut pintoihin ja maalataan kaksi kertaa pintamaalit.\nIkkunapellit ja ovien kynnyspellit mittoihin leikattuna.\nHengittävä omakotitalo vaatii erilaisen seinärakenteen ja eristeen.\nSadevesijärjestelmän vesikourut ja syöksyt suunniteltua aikaisemmin paikoilleen.


HALLUSINAATIO: Haudi, onks sun perseen alla Audi?\nHaudi, onks sun perseen alla Audi?\nProvinssi ohi, fiuh! En käynyt Provinssialueen lähettyvillä kertaakaan, enkä nähnyt festarikansaa kuin kaupungilla. Ei oikein oo koskaan inspannut tuo Ihmisten juhla. Eipä sillä, Provinssiväki on vielä leppoista ja hyväntuulista sekä pääasiassa hyväkäytöksistä, mutta en voi sietää sitä, että Seinäjoen kaunein kaupunginosa on niin ryvettynyt ja täynnä paskaa rokin jäljiltä. Jossain vaiheessa puhuttiin, että Törnävän alue rupee jäämään liian pieneksi, että rokki pitäisi siirtää toiseen paikkaan; kannatan ihan kybällä! Harmi, että asiasta ei oo pariin vuoteen mainittu mitään. No, mieluummin silti Provinssi kuin Tangomarkkinat. Siinä vasta ärsyttävien tapahtumien multihuipentuma! Hyvä puoli tapahtumissa on toki lisätulot kaupungille ja yrityksille ja joka vuosi noista on selvitty ja tullaan jatkossakin selviämään. Onhan se aika uskomatonta, kuinka paljon julkimoita mahtuu pienelle alueelle keskikokoiseen eteläpohjalaiseen kaupunkiin. :)\nYli pariviikkoinen on sujahtanut ohi niin ettei oo meinannu perässä pysyä. Mutta mutta, loma oli ja loma meni. Kesäkuun ekana sunnuntaina oli työpaikan, krouvin, palaveri, kökkä ja saunailta (lue: ilmaisen viinan bileet). Ja voi luoja, noloa myöntää mutta mä olin todella humalassa illan päätteeksi... Baariin mentiin ja siellä tilattiin yhteensä neljä skumppapulloa ja HooCee taisi yksinään juoda yhden pullollisen. En muista kotimatkaa, en kotiin tuloa, en nukkumaanmenoa... En mitään siitä eteenpäin kun baarista lähdin ulos. Hauskaa toki oli sinne saakka ku iltaa muistaa! :D Ja oikeesti, ei voi darra kestää viittä päivää mutta niin vaan teki ja olin täydessä terässä vasta seuraavana lauantaina.\nMinä ja Törley\nPari viikkoa sitten siis palasin töihin lomalta ja sehän alkoikin mukavasti kolmella yövuorolla ja kolmella baarivuorolla eli kuus yötä sai putkeen valvoa + sitten väsyneenä veti kännit. Ihmekään, ettei oikein meinannu palautua kunnolla. :)\nViikko sitten perjantaina mentiin Rebekan kanssa eläinlääkäriin. Ei huolta, ei mitään vakavaa kyseessä. Neiti on vaan nuollut ja pureskellut tassujaan ja kun alaleukakin alkoi punertamaan, varasin ajan lekurille (kiitos muuten Seinäjoen Mai-Vetiin, suosittelen!) ja diagnoosiksi saatiin hiiva tassujen varpaiden välissä sekä alaleuassa. Lääkkeeksi antibioottikuuri ja hiivashampoota. Antibioottikuuri siksi, että mikäli Rebekalla sattuu olemaan elimistössään myös bakteeriperäinen tulehdus niin eliminoidaan se. Ja shampoolla pestään ensin kolme kertaa viikossa parin viikon ajan, sen jälkeen pari kertaa viikossa parin viikon ajan ja siitä edelleen kerran viikossa niin kauan kuin shampoota piisaa. Että terve vaan, mäkin pääsen turkkirotukoirien omistajien makuun, jotka joutuu pesemään ja puunaamaan koiriaan alvariinsa. Ja arvatkaas muuten, kenestä tuli porvarikoira? Ajeltiin taksilla lääkärimatkat, hihhei. :)\nLauantaina 9. päivä äiti kyytsäs mua Ilmajoelle. Sain äitin siskolta ennenaikaiseksi synttärilahjaksi lipun Ilmajoen Musiikkijuhlille katsomaan Taipaleenjokioopperaa. Siitä vielä myöhemmin lisää, kun saan muutaman huonolaatuisen hassun kuvan siirrettyä puhelimesta koneelle... Kameraa ei tullut mukaan, koska näytöksen aikana ei saa kuvata ja koska oon asunut Ilmajoella (itse asiassa vieläpä ooppera-alueen vieressä), on paikat niin tutut, etten ajatellut niissä olevan mitään kuvattavaa. Tullut mieleenkään ennen kuin paikan päällä, että voisin tuosta tapahtumasta kertoa täällä blogissa hieman paremmin.\nLisäksi äitin nuorempi koira, Lissu, tuli mulle tuona samaisena oopperalauantaina hoitoon kun äitille tuli vieraita, jotka ei koirien päälle oikein ymmärrä. Lissu on vielä nuori, hyppii vasten ja riehuu niin sen on parempi remuta täällä Rebekan kanssa. Äiti haki Lissun keskiviikkona kotiin, eli viisi päivää ne ehti remuta Rebekan kanssa... Ja suoraan sanottuna: oli ihanan helpottavaa, kun äiti haki Lissun kotiin. Ihana koira kaikin puolin, mutta ei vielä täysin sisäsiisti ja siinä missä Rebekka on muutamaa poikkeusta lukuunottamatta hiljainen koira, Lissu haukkuu parvekkeella ollessaan ohikulkeville ja sisällä ollessaan niin ulkoa kuin rappukäytävästä tuleville äänille. Mantalle mä yleensä hoilaan veisua "mä maalaiskoira oon..." koska se vaan on jotenkin niin maalaisjuntti, mutta niin näköjään on Lissukin. Ihailtavaa silti, miten kiltti ja hyväntahtoinen se on ja ne tulee Rebekan kanssa tosi hyvin toimeen, pointsit siitä.\nNyt on meneillään viimeinen yövuoro aika monen putkesta. Aamupäivästä vielä siivoamaan ja tiistaina 2,5 tunnin siivouskeikka ja sit loppuviikko vapaata. Aijai, mitä herkkua!\nKirjoittanut HooCee klo 03:42\nTagit: Ah so Lovely, Chitchat, Dogs\nCan Can by Rebekka


HP tulostimilla tulostat laadukkaasti ja säästät luontoa | Data Group Töölö\nPieni vaiva, suuri vaikutus.\nOstamalla alkuperäisiä HP tarvikkeita varmistat, että voit kierrättää käytetyt tuotteet helposti ja säästät myös luontoa. HP –värikasettien kierrätys onnistuu vaivattomasti ilmaisen HP Planet Partners -ohjelman avulla.\nLue lisää HP Planet Partners –kierrätysohjelmasta osoitteessa hp.com/recycle ja täältä.\nKierrätä käytetyt värikasetit – se on helppoa, ilmaista ja vastuullista.\nHP:n Planet Partners -ohjelma tarjoaa helpon, ilmaisen ja vastuullisen tavan palauttaa ja kierrättää tyhjät, alkuperäiset HP värikasetit.\nHP Planet Partners -ohjelma on ensimmäinen vaivaton ja maksuton järjestelmä, jonka kautta asiakkaat voivat\npalauttaa ja kierrättää käytettyjä, alkuperäisiä HP värikasetteja ISO 14001 -sertifioitujen toimintojen kautta.\nPlanet Partners -ohjelmalla HP takaa, ettei sen tulostuskasetteja koskaan käytetä tai myydä uudelleen tai toimiteta kaatopaikalle.\nVähennä ympäristön kuormittamista – laadusta tinkimättä.\nHP valmistaa värikasetteja, jotka takaavat erinomaisen tulostusjäljen ja säästävät ympäristöä. Alkuperäiset HP värikasetit varmistavat verrattoman suorituskyvyn ja lopputuloksen, ja ne ovat muutenkin viisas valinta.\nHP on sitoutunut vähentämään ympäristövaikutuksia tuotekehityksen jokaisessa vaiheessa. Tämä kattava, kokonaisvaltainen lähestymistapa keskittyy luonnonvarojen säilyttämiseen tuotekehityksen, tuotannon ja käytön aikana ja luo samalla enemmän kierrätysmahdollisuuksia. HP’s Design for Environment (DfE) -ohjelma takaa, että HP:n tulostuskasetit on suunniteltu ympäristö huomioiden.\nKäytetyistä kaseteista ja muista kierrättämistäsi muoveista syntyy uusia HP-kasetteja. Planet Partners –ohjelman avulla 25 vuoden aikana kertyneistä 682 miljoonasta kierrätettyä HP-kasetista (60 maasta) on syntynyt 3 miljardia uutta tulostuskasettia.\n80 % HP:n alkuperäisistä mustekaseteista sisältää kierrätysmateriaalia.\n100 % HP:n alkuperäisistä mustekaseteista sisältää kierrätysmateriaalia.\nSe on ilmaista – Halutessasi tilata palautusmateriaaleja, joiden postimaksu on valmiiksi maksettu, täytä HP:n sivuilla oleva lomake (täältä). Materiaalit toimitetaan sinulle maksutta, ja voit käyttää niitä käytettyjen HP-mustesuihkukasettien ja LaserJet-kasettien palauttamiseen kierrätettäviksi postitse.\nSe on helppoa – kierrätykseen tarvitsemasi resurssit ovat saatavilla verkosta.\nSe on vastuullista – Mitään alkuperäisiä HP-kasetteja, jotka on palautettu HP Planet Partners -ohjelman välityksellä, ei koskaan lähetetä kaatopaikalle eikä HP koskaan täytä uudelleen tai myy uudelleen kasetteja.\nYhdessä tekemisellä ja pienillä teoilla on suuri merkitys.


The Lennokkaat: And if you like going places we can’t even pronounce\nKaunis syyssää on suosinut meitä täällä Suomessa jo pari viikkoa. Monet tutut ovat käyneet nauttimassa syksyn maalaamista väreistä ja aurinkon paisteesta Nuuksion metsissä, joten halusin myös itse päästä käymään siellä. Nyt sattui vapaa viikonloppu ja oikein kaunis sää, joten suuntasimme koirien kanssa ulkoilemaan.\nPorukkaa oli näin sunnuntaipäivänä paljon, mutta metsässä sai kuitenkin tarpoa omassa rauhassa. Koirat nauttivat täysin rinnoin ja Zorro kävi vielä pulikoimassakin. On jotenkin tosi rentouttavaa vaan talsia kauniissa metsässä ja vetää keuhkoihin raikasta ilmaa. Ja oli muuten hauska huomata kuinka hyvin Nuuksio oli painunut mieleeni! Olen viimeksi ollut siellä telttailemassa luokan kanssa vuonna 2005 ja silti muistin vielä tarkasti meidän leirimme sijainnin :)\nLähettänyt Linda/The Lennokkaat klo 09:16


Kehuja Joutsenen tehtaanmyymälälle – Kulutusjuhla\nTuristi kävi untuvatakkiostoksilla: ”Voin hyvillä mielin ja lämpimästi suositella Riihimäellä (Petsamonkatu 83) sijaitsevaa Joutsenen tehtaanmyymälää kaikille kylmissään värjötteleville kanssaihmisille.\nSiinä missä pääkaupunkiseudun liikkeet myyvät eioota tai suppeita mallistoja, löytyi ainakin tänä päivänä tehtaanmyymälästä kutakuinkin kaikki valmistajan mallit ja värit. Ja lisäksi loistava palvelu. Kun rekistä puuttui himoitsemani mallin musta takki pienessä koossa, kävi äärimmäisen miellyttävä ja asiantunteva myyjä kipaisemassa sopivan koon uunituoreena suoraan tehtaan varastosta.\nMikäli tarvetta olisi ollut, olisi takkia voinut pidentää tai lyhentää hihoista ja helmasta, tai vaikka kaventaakin. Myyjä vinkkasi, että he myös korjaavat takkeja mielellään, lisäävät untuvaa ja pesevät valmistamiaan tuotteita tarvittaessa.\nHinnat ovat samat kuin muissakin liikkeissä ja tammikuun ajan tehtaanmyymälästä saa ostamiinsa normaalihintaisiin tuotteisiin vielä 10% alennuksen.” (Mari Koo)\nSoininvaaran laskelmissa yhden hengen ruokakorin saa 200 eurolla\n10 tammikuun, 2010 at 10:25 pm\nHarmi kun Suomen Joutsen lopetti makuupussien teon. On kuulemma parempaa bisnestä tehdä untuvatakkeja, jotka tekevät hyvin kauppansa Venäjällä. Onneksi minulta löytyy mainio joutsenen untuvapussi talvikäyttöön. Sen voipi muuten lainata kuinoma.fi:n kautta.\n10 tammikuun, 2010 at 11:11 pm\nTarttee nyt linkata vielä tämäkin ”tehtaanmyymälä”: lhttp://www.joutsenshop.com/


Lemmikin ikä 1-6 vuotta\nAinesosat Liha ja eläinperäiset aineet (4 % naudanlihaa), kasviperäiset aineet, mineraalit. Liha ja eläinperäiset aineet (4 % kanaa), kasviperäiset aineet, mineraalit. Liha ja eläinperäiset aineet (4 % lammasta), kasviperäiset aineet, mineraalit. Liha ja eläinperäiset aineet (4 % kalkkunaa), kasviperäiset aineet, mineraalit.\nRavintosisältö Proteiinia 8 %, rasvaa 4,5 %, raakatuhkaa 1,5 %, raakakuituja 0,3 %, nestettä 82 %.\nLisätyt ravintoaineet D3-vitamiini 250 IU/kg, E-vitamiini 150 mg/kg. Hivenaineet: mangaanisulfaattimonohydraatti 2,15 mg/kg, sinkkisulfaattimonohydraatti 33,3 mg/kg.\nMuuta 12 x 100 g (4 eri makua)\nPakkauksen koko 19,5 x 14,2 x 9,4 cm


Amarillo käänsi kotiinkuljetuspalvelun käsitteen päälaelleen hyvin tuloksin: "Ilmeisesti osuimme johonkin" | M&M\nAmarillo käänsi kotiinkuljetuspalvelun käsitteen päälaelleen hyvin tuloksin: "Ilmeisesti osuimme johonkin"\nMaarit Alkula, 26.8.2019 12:03\nAsiakkaat ovat voineet tilata näyttäväksi tuunatun Noutaja-auton maksutta kuljettamaan heidät sovittuun aikaan sovitusta paikasta Amarilloon.\nTapaus: Amarillon kotoakuljetuspalvelu Noutaja\nKuka teki: Amarillo, Ivalo ja Lataamo\nTavoite: Kasvattaa tietoisuutta Amarillon konseptiuudistuksesta\nS-ryhmä än kuuluva ravintolaketju Amarillo ryhtyi keväällä kuljettamaan asiakkaita kotoa ravintolaan sen sijaan, että se kuljettaisi ruoan asiakkaiden luokse. Noutaja-palvelu on kiertänyt paikkakuntia, joilla on uudistunut Amarillo.\nAsiakkaat ovat voineet tilata näyttäväksi tuunatun Noutaja-auton maksutta kuljettamaan heidät sovittuun aikaan sovitusta paikasta Amarilloon. Myös pöytävaraus kuuluu palveluun, mutta takaisin kotiin Noutaja ei vie.\nAmarillon ketjupäällikkö Pekka Lavikainen kertoo, että kampanjan taustalla on Amarillon iso, vuonna 2017 käynnistetty konseptiuudistus. Uusi konsepti perustuu elämyksellisyyteen ja uusiin tapoihin ajatella.\nKampanja viestii uskosta siihen, että ravintola on sosiaalisten kohtaamisten paikka.\n"Me uskomme, että ihmiset haluavat edelleen käydä syömässä ravintoloissa, joissa ruoka ja tunnelma maistuvat aina erilaiselta kuin kotisohvalla. Niinpä päätimme, että Amarillo kenties ensimmäisenä ravintolana maailmassa kääntää kotiinkuljetuspalvelun käsitteen päälaelleen ja lanseeraa sen sijaan kotoakuljetuspalvelun", Lavikainen sanoi kampanjan lanseerauksen yhteydessä.\nAlun perin Noutajan oli tarkoitus kiertää kesäkuun puoleenväliin mennessä kaikki 15 paikkakuntaa, joilla on uudistunut Amarillo. Osalla paikkakunnista Noutajan vierailu haluttiin kuitenkin siirtää kesän loppuun syyskauden aloitukseksi, joten Kouvola, Vuokatti ja Tallinna saavat Noutajan vierailulle vielä elokuun loppupuolella.\nLavikaisen mukaan kampanja on onnistunut hyvin ja odotusten mukaisesti, vaikka auton kanssa on ollut matkan varrella teknisiä vaikeuksiakin.\n"Auto on vuoden -88 jenkkipaku, jolla ei ollut hetkeen ajettu pitkiä matkoja. Siihen tuli sellaisia mekaanisia asioita, joita tuon ikäiseen autoon tulee. Ne korjattiin ja kiertue saatiin jatkumaan", Lavikainen kertoo.\nNoutajan kyytiin mahtuu kerralla kuusi henkilöä, ja se on kuljettanut asiakkaita Amarilloihin korkeintaan noin puolen tunnin ajomatkan säteeltä. Kuljetettavia asiakkaita on ollut joka paikkakunnalla keskimäärin noin 50–60 yhteensä kahden illan aikana.\n"Meillä oli sekä ennakkoilmoittautumislomake netissä että WhatsApp-numero kyydin tilaamista varten. WhatsApp-tilaus osoittautui toimivammaksi tavaksi, sillä päätökset ravintolaan lähtemisestä tehdään usein siinä hetkessä", Lavikainen kertoo.\nKampanjan hintaa Lavikainen ei paljasta, mutta hän kertoo, että summa on runsas kolmasosa Amarillo-ketjun koko vuoden markkinointibudjetista, johon eivät sisälly ravintoloiden paikalliset budjetit.\nNoutaja on näkynyt pääasiassa sosiaalisessa mediassa kulloinkin vuorossa olevan ravintolan omilla tileillä. Lisäksi palvelua on muutamassa kaupungissa mainostettu infonäytöillä, ja se on näkynyt myös S-ryhmän omissa kanavissa ja esimerkiksi paikallisten osuuskauppojen omilla digitaalisilla näytöillä.\n"Saimme paikallisesti hyvän näkyvyyden joka kaupungissa, ja valtakunnallisestikin kampanjan startti sai ihan hyvän näkyvyyden eri medioissa."\nLavikainen uskoo, että Noutaja voi tehdä tulevaisuudessa paluun. Hän on kampanjan yhteyshenkilönä saanut eri kaupungeista kyselyjä siitä, koska Noutaja-kyydin saisi varata.\n"Ilmeisesti osuimme johonkin, ja ainakin jätimme muistijäljen Amarillo-kaupunkeihin", Lavikainen sanoo.


Matka visualistiksi: Window decals / Ikkunateippaus tehtävä\nFollow Mippa's board window decals on Pinterest.\nTällä jaksolla meillä on maanantai päivät meidän iki ihanan ohjaavan opettajan, Jorin kanssa Adoben Illustrator- ohjelman kanssa vääntämistä. Se kenelle Illustrator ei sano mitään, mutta kiinnostaa tietää mikä se on:\n"Adobe Illustrator on Adobe Systemsin kehittämä vektorigrafiikkaan perustava piirto-ohjelma. Illustratoria voidaan pitää Photoshopin sisarohjelmana. Photoshop on ensisijaisesti digitaalisten valokuvien muokkausohjelma, kun taas Illustratoria on perinteisesti käytetty esimerkiksi julisteiden, kirjan kansien, logojen ja esitteiden suunnitteluun ja toteutukseen. Nykyään Illustratorilla voidaan myös tehdä grafiikkaa esimerkiksi flash-ohjelmiin, mobiililaitteille, nettisivuille sekä elokuvien jälkituotantoon (postproduction)." Lähde: wikipedia.org.\nMeillä on taas ihan ihka oikea asiakas - Aikuiskoulutuskeskus, jonka tiloihin me toteutamme muutamaan ikkunaan teippaukset. Aloitimme siis ikkunateippien suunnitelulla ja "rakentamisella". Eli Illustratorilla tuttavallisemmin Illulla väännämme erinäisiä kuvia siihen muotoon, että myös teippivalmistus firma niitä pystyy ymmärtämään. Unohtamatta sitä, että teippien on oltava käyttökelpoisessa muodossa - leikkuu jäljet niin, että kuviot todellakin syntyvät kun teippi asennetaan.\nAikaa ei ole montaa maananataita. Meidät on taas jaettu tiimeihin ja joka tiimillä oli eilen vähintäänkin luonnoksia valmiina. Itse skannasin oman luonnokseni ja piirsin siitä Illulla "läpi". Muutaman muunkin kuvion ehdin toteuttaa. Niistä kuvia myöhemmin kunhan saan ne otettua .jpeg muodossa tikulle mukaan :)\nLähettänyt Milla H klo 18:00\nTunnisteet: Ikkunateippaus, Illustrator, Photoshop, Pinterest, Pinterest taulun lisääminen blogiin, Window decals